Premijer Srbije upozorio na moguće nemire u Banjoj Luci u subotu (Al Jazeera)\nPolicija u Srbiji neće dozvoliti da bilo ko iz te zemlje putuje u Banju Luku i izaziva nemire u subotu na mitingu, izjavio je ministar unutrašnjih poslova Srbije Nebojša Stefanović.\n“Bilo je govora kako će neke ekstremističke grupe i kriminalci iz Srbije da odlaze u [bh. entitet] Republiku Srpsku i da izazivaju nemire. Naša policija neće dozvoliti da neko iz Srbije ode u RS i učestvuje u neredima”, rekao je za Radio-televiziju Srbije.\nKazao je da su jučerašnja poruka premijera Srbije Aleksandra Vučića i poziv na mir, kao i kontakt sa svim liderima u RS-u u velikoj mjeri doprinijeli da se strasti smire, ali da i dalje treba biti oprezan.\nStefanović je podsjetio da je premijer Srbije bez teških riječi i bez želje da se upliće u unutrašnju politiku pozvao aktere i vlasti i opozicije da se sačuva mir u RS-u.\n“Mislim da je [Vučić] stekao i neke neprijatelje, jer postoje oni koji imaju drugačiji interes, a jasno je da postoji strani faktor umešan u ovo. Ima onih kojima nije u interesu bezbednost i stabilnost u RS-u i oni neće tek tako zaboraviti poziv na mir premijera Srbije”, rekao je Stefanović.\nKazao je da mnogima ne odgovara ni stabilna Srbija, ni stabilna Republika Srpska, kao ni to što Srbija u ekonomskom razvoju prestiže zemlje u regiji.\n“Svi treba da pozovu ljude na smirenje, ekonomska stabilnost je važna. Bilo je ovakvih slučajeva do sada – u Rumuniji. Kada je rast bio 3,8 odsto, premijer je bio smenjen. A smenjen je zbog požara u diskoteci”, naveo je Stefanović.\nRadmanović: Međunarodna zajednica organizator protesta\nPotpredsjednik SNSD-a Nebojša Radmanović rekao je da su pravi organizatori protesta opozicije u Republici Srpskoj pojedinci iz dijela međunarodne zajednice, dok je idejnu podlogu dao turski premijer u ostavci Ahmet Davutoglu, koji je svojim govorom na otvaranju džamije Ferhadije uvrijedio RS.\nKomentirajući izjavu predsjednika SDS-a Mladena Bosića o dolasku ekstremista iz Srbije na proteste, Radmanović je rekao da „ekstremisti dolaze sa Bliskog istoka i iz Sarajeva, a ne iz Srbije“.\nPotpredsjednik SNSD-a je rekao da nema informacija o dolasku ekstremista na proteste, osim iz medija.\nOn je poručio da će SNSD sve poduzeti da spriječi rušenje Banje Luke i RS-a i izrazio očekivanje da će skupovi proći kako treba.\n“Izjave bilo koga u smislu da će neke jedinice ili grupe ljudi sa prostora Federacije doći na te proteste su potpuno neutemeljene, mislim čak da su neozbiljne i da su tendenciozne, jer zaista takva saznanja nisu prisutna niti imaju najave takvih kretanja.”\nPremijer Srbije Aleksandar Vučić je u srijedu izjavio kako Srbija ima informacije da na protestima opozicije i vladajućih stranaka u RS-u, koji su zakazani za subotu u Banjoj Luci, može doći do nemira.\n“Zamolio sam sve političke aktere u RS-u da sagledaju situaciju, a građane u RS-u molim da sve razlike razrešavaju mirno”, kazao je na vanrednoj konferenciji za novinare u Beogradu.\n“Da ne dođe do nemira, da svi putevi budu dobro obezbeđeni… Ne znam kako će se sačuvati mir tamo gde se nađu dve grupe autobusa, ali molim sve da sa punom odgovornošću sagledaju budućnost RS-a”, dodao je.\nKako je rekao, bilo bi opasno da “politički protesti u Banjoj Luci prerastu u nešto drugo, što mogu inicirati grupe na koje državne strukture nemaju uticaj”.\nDva protesta u jednom danu\nOpozicijski Savez za promjene je za 14. maj zakazao proteste građana zbog, kako su naveli, lošeg ekonomskog i socijalnog stanja u RS-u, a potom je vladajući Savez nezavisnih socijaldemokrata saopćio da će isti dan organizirati miting svojih pristalica.\nOba događaja su najavljena u isto vrijeme.\nU međuvremenu, opoziciji je poručeno da su svi termini na lokacijama na kojima žele održati proteste do početka juna rezervirani.\nNa kraju je Savez za promjene dobio dozvolu gradskih vlasti za lokaciju (park “Mladen Stojanović”) na kojoj će održati protestni skup.\nPredsjednik RS-a i lider SNSD-a Milorad Dodik u utorak je izjavio kako garantira da na mitingu koji organiziraju vladajuće stranke neće doći do incidenata.


Kako pišu "Večernje novosti", Hrvati nude investitorima poslovni prostor zbog kojeg srpske banke, institucije i preduzeća vode sudske sporove, u zakup na 10 godina besplatno, a novina je da će po isteku zakupa ulagači moći i da otkupe srpsku imovinu.\nPrema rečima Martine Delić, potpredsednice vlade u Zagrebu, novim zakonom povećava se mogućnost invsticionih ulaganja i aktiviranje takozvane "neaktivne imovine u vlasništvu Hrvatske".\nA "neaktivna imovina" je u najvećem broju slučajeva upravo imovina srpskih preduzeća, koju je Zagreb bukvalno nacionalizovao posle rata i u katastrima preveo na državu, pišu "Novosti".\nHrvatska hoće mimo suda\n- Predlogom ovog zakona Hrvatska pokušava da predupredi presude Evropskog suda za ljudska prava u Strazburu po tužbama srpskih preduzeća čija je imovina oteta - kaže novosadski advokat Zoran Ristić.\nNjegova kancelarija je posle višegodišnjih muka letos napravila revolucionarni pomak i čak četiri predstavke srpskih firmi i banaka protiv zvaničnog Zagreba našle su se na dnevnom redu Suda u Strazburu koji će o njima uskoro odlučivati.


Palmer se u Sarajevu sastao sa Đukanovićem – Haber.ba\nPalmer se u Sarajevu sastao sa Đukanovićem\nPredsjednik Crne Gore Milo Đukanović sastao se danas u Sarajevu sa Metjuom Palmerom (Matthew Palmer), zamjenikom pomoćnika državnog sekretara Sjedinjenih Američkih Država, tokom učešća na Godišnjem zasijedanju Evropske banke za obnovu i razvoj, prenose mediji.\nPalmer se u Sarajevu sastao sa Đukanovićem - Antenam.net\n– Tom prilikom sa zadovoljstvom je konstatovano da dvije države imaju odlične bilateralne odnose. SAD su veoma zahvalne Crnoj Gori na ispunjavanju svih obaveza koje proističu iz članstva u NATO, koja, kako je rekao Palmer, predstavlja dobar primjer i za ostale zemlje u regionu. Sjedinjene Države će nastaviti da pružaju svaki vid podrške Crnoj Gori na putu njenog daljeg napretka u pregovaračkom procesu za članstvo u EU – naglasio je Đukanović, piše “Avaz“.\nĐukanović je ukazao na aktuelno stanje u Crnoj Gori i prioritete u pravcu očuvanja dinamičnog tempa ekonomskog razvoja zemlje i daljeg sprovođenja reformi u okviru pristupsnja EU.\nKonstatovao je između ostalog da Crna Gora potvrđuje sposobnost da institucionalno rješava sve izazove na unutrašnjem planu.\nSagovornici su posebnu pažnju posvetili aktuelnim procesima u regionu, u kontekstu traženja rješenja za preostala otvorena pitanja.\nTeme:Crna Gora, EBRD, izdvojeno, Matthew Palmer, Milo Đukanović, Sarajevo


Autoput "Miloš Veliki" građen je za sve građane Srbije i u interesu je svih, i države i prevoznika i građana, da autobuski prevoznici što pre počnu da koriste novi autoput.\nZakon o prevozu putnika predvideo je mogućnost i proceduru vanredne promene postojećeg reda vožnje, ali nijedan zahtev za izmenom reda vožnje, koji se odnosi na novootvorene deonice autoputa "Miloš Veliki", do sada nije podnet, kažu u ministarstvu.\nUsaglašavanje redova vožnje jednom godišnje\nU skladu sa članom 66. zakona, Privredna komora Srbije (PKS) usaglašava predloge redova vožnje jednom u toku kalendarske godine.\nKako se radi o kompleksnoj proceduri u koju su uključeni, pored radnih tela PKS i svi zainteresovani domaći prevoznici drumskog putničkog saobraćaja, podzakonskim aktom predviđeno je da procedura usaglašavanja traje od 1. marta, kada je poslednji dan za podnošenje predloga redova vožnje, zaključno sa 30. junom, kada je poslednji dan za preuzimanje overenih redova vožnje.\nNa taj način, brisanjem stanica i stajališta iz registrovanog reda vožnje, koja nisu na željenom itinereru, prevoznicima je omogućeno korišćenje novootvorene deonice autoputa, ali bez promena dolaznih i polaznih vremena koja su predmet usaglašavanja.\nKako postupak usaglašavanja sprovodi PKS na osnovu važećeg zakona i pratećih podzakonskih akata, a imajući u vidu ekspanziju izgradnje novih deonica na autoputu "Miloš Veliki", Ministarstvo građevinarstva, saobraćaja i infrastrukture će u saradnji sa PKS predložiti da se izvrši prilagođavanje zakonske regulative koja bi omogućila i vanredna usaglašavanja.


REAGOVANJE KK CRVENA ZVEZDA: ABA liga na ivici propasti, odluku o Podgorici čekamo 40 dana – Volim Podgoricu\nPočetna/SPORT/Košarka/REAGOVANJE KK CRVENA ZVEZDA: ABA liga na ivici propasti, odluku o Podgorici čekamo 40 dana\nMarko Komlenac Send an email 12. Februara 2020.\nKošarkaški klub Crvena zvezda žalio se danas na kaznu koju mu je izrekla ABA liga zbog propusta u organizaciji utakmice sa Partizanom. Disciplinski sudija ABA lige Saša Pavličić Bekić kaznio je Zvezdu zatvaranjem partera 4 na sljedećoj utakmici regionalnog takmičenja i sa 18.000 eura, pošto su njeni navijači vrijeđali gostujući klub, igrače i trenere. Takođe, ABA je kaznila “crveno-bijele” zbog ubacivanja tvrdih i mekih predmeta na teren, vrijeđanja i pokušaja napada na sudije.\nU saopštenju objavljenom na klupskom sajtu pod nazivom “Kuda plovi ova ABA liga”, Zvezda je navela da je “oduševljena ekspeditivnošću ABA” i da bi u klubu voljeli da je tako brzo donesena odluka i o neodigranoj utakmici 13. kola u Podgorici, na koju se čeka više od 40 dana. Zvezda nije došla na utakmicu protiv Budućnosti iz straha za bezbjednost.\n“Odluka o kazni nažalost sublimira sve manjkavosti i propuste lige ove sezone, puna je netačnih osnovnih podataka, počev od datuma i kola sporne utakmice. Takođe, odluka o kazni je navedena integralno što se nikada u istoriji lige nije dogodilo, u njoj su navedene čak i ozbiljne neistine poput one “da je jedan gledalac pokušao da napadne sudiju”, a istina je da je taj sudija pokušao da udari gledaoca. O “dopunama’ odluke koje su pravno nemoguće, a kojima su pokušane ispravke brojnih grešaka, da i ne govorimo”, navodi se u saopštenju.\nZvezda je navela da je najvažnije to što je kaznu u ime ABA lige pisao i donio disciplinski sudija koji nije ni formalno postavljen na tu funkciju tokom ljeta 2019. godine zbog ozbiljnih pravnih propusta zbog kojih je klub već uputio tužbu nadležnom sudu u Zagrebu.\n“Ponavljamo da je Saša Pavličić Bekić u izricanju kazne KK Crvena zvezda za neodigravanje utakmice 13. kola ABA lige naveo da “nije nadležan”, a inicijalni pokušaj kažnjavanja našeg kluba kasnije je “oboren” i preinačenog od strane žalbenog vijeća. KK Crvena zvezda kao svaki ozbiljan klub uputio je žalbu na ovu kaznu iz više razloga, o kojima već nedjeljama informišemo košarkašku javnost”, piše u saopštenju.\nZvezda je navela da ABA liga “odavno nije kuća svih klubova koji su formalno njeni vlasnici i upravljači, već nekolicine pojedinaca koji bi da je vode, ali tuđim novcem”.\nBeogradski klub ocijenio je da je ABA liga na ivici propasti, jer je jedini organ koji formalno-pravno postoji Predsjedništvo ABA lige, od koga očekuje odluku o utakmici 13. kola.\nZvezda je navela da je kao prvu mjeru odgovorila ABA ligi na “kvazi” kaznu i da će se u njenoj žalbi vidjeti veći problemi koji muče ligu od propusta na jednoj utakmici.\n“Takođe, pošto smo u mnogo čemu bili prvi i primjer drugima, očekujemo da u budućnosti svaki propust na svakoj utakmici i obrazloženje kazne budu u istoj formi i vrlo detaljni poput ove navodne kazne koja je izrečena KK Crvena zvezda. Da bude makar neke koristi od ovog “igrokaza”, navodi se u saopštenju.\nABA liga CZ saopstenje


Beograd: Nastavak suđenja za ubistvo Ive Pukanića\nU Specijalnom sudu u Beogradu danas bi trebalo da bude nastavljeno suđenje Sretenu Jociću i još dvojici optuženih za ubistvo hrvatskog novinara Ive Pukanića i njegovog saradnika Nike Franjića, 23. oktobra 2008. godine u Zagrebu.\nU Beogradu se zbog ubistva novinara sudi Sretenu Jociću "zvanom Joca Amsterdam", Željku Milovanoviću i Milenku Kuzmanoviću, dok je Vrhovni sud Hrvatske početkom februara doneo konačnu presudu četvorici optuženih i potvrdio im dugogodišnje zatvorske kazne.\nSuđenje u beogradskom Specijalnom sudu privodi se kraju i očekuje se da iznošenje završnih reči započne tužilac za organizovani kriminal.\nOptužnica Tužilaštva za organizovani kriminal Srbije Jocića tereti da je organizator kriminalne grupe koja je izvršila ubistvo Pukanića i Franjića, nakon što je sa "za sada neidentifikovanim licem" postigao dogovor da za 1,5 milion evra ubije vlasnika hrvatskog "Nacionala".\nMilovanović je optužen da je postavio eksploziv pored automobila ubijenog hrvatskog novinara, a Kuzmanović da je trebalo da obezbedi pasoše za bekstvo, po izvršenom ubistvu.\nSuđenje će biti nastavljeno u 14.30.


Oko 1000 nezaposlenih želi da radi u Fiatu | Ritam Grada - vesti Kragujevac\nOko 1000 nezaposlenih želi da radi u Fiatu\n“Interesovanje za posao u fabrici “FAS” u Kragujevcu, koji ima oko 22.000 nezaposlenih, uvek je veliko”, izjavila je direktorka kragujevačke filijale Nacionalne službe zapošljavanja Ljiljana Petrović.\n“Gotovo svakodnevno nezaposleni dolaze interesujući se za posao u FAS-u, i u ovom trenutku imamo oko 1.000 radnih biografija nezaposlenih spremnih da se zaposle u fabrici automobila”, rekla je Petrovićeva.\nPodsetivši da je u toku konkurs fabrike “Fiat automobili Srbija” za talentovane mlade inženjere sa fakultetskom diplomom u oblasti mašinstva, elektrotehnike, tehnike i informatike, Petrovićeva je rekla da je interesovanje nezaposlenih, za taj konkurs, takođe, veliko.\nNačelnica Odeljenja za posredovanja u zapošljavanju Vesna Milovanović Tanjugu je rekla da je interesovanje za posao u FAS-u i kod kooperanata veliko i na sajmovima zapošljavanja i obrazovanja.\n“Na Regionalnom Sajmu zapošljavanja i obrazovanja održanom pre mesec dana, kompanija FAS, iako nije oglasila tačan broj radnika koji bi zaposlila, dobila je oko 1.500 radnih biografija”, rekla je Milovanovićeva i dodala da su isto toliko biografija dobili i FIAT-ovi dobavljači koji su učestvovali na tom Sajmu.


Pokret slobodna Srbija izabrao novo predsedništvo – Pokret Slobodna Srbija\nPokret slobodna Srbija izabrao novo predsedništvo\nBy Pisac February 2, 2021 February 2, 2021 Vesti\nNa Izbornoj skupštini Pokreta slobodna Srbija (PSS), koja je danas održana u Viševcu kod Rače, rodnom mestu vožda Karađorđa, izabrano je novo sedmočlano predsedništvo Pokreta, kao i članovi izvršnog odbora. Skupština je održana kraj Karađorđevog spomenika, a Pokret je doneo odluku da sedište te političke organizacije, iz Beograda premesti u Raču kod Kragujevca.\nPolitička decentralizacija i lustracija su osnovna polizašta PSS-a, poručila je novoizabrana predsednica predsedništva Lidija Martinović, dodajući da PSS, premeštanjem svog sedišta u Raču, pokazuje da je u Srbiji svaki region podjednako važan.\nOna je istakla da je PSS simbolično krenuo iz Šumadije, iz rodnog mesta vožda Karađorđa, podsećajući da je upravo “odatle krenulo građenje civilizovane evropske Srbije koja teži napretku”, te da je sada vreme da se sa istog mesta krene u “pravljenje nove Srbije”.\nOvaj Pokret je, kao deo Udružene opozicije Srbije, bojkotovao prošlogodišnje izbore, a iz predsedništva potvrđuju da se “nijednog trenutka nisu pomerili od politike koja se zalaže za demokratske izborne uslove i oslobađanje Srbije od diktatorskog režima”.\nIzbornoj skupštini PSS-a prisustvovali su predstavnici srodnih političkih partija i udruženja građana, među kojima i predsednik i potpredsednik Narodne stranke Vuk Jeremić i Miroslav Aleksić.\nNa izbornoj skupštini za članove predsedništva izabrani su Zoran Maksimović, Branislav Jorgić, Tijana Bajić, Jovan Todorović, Saša Mladenović i Goran Herling, a za predsednicu predsedništva izabrana je Lidija Martinović.\nCeo članak: Nova S\nDalje od naše vode! Grupa stranaka i pokreta uputila pisma upozorenja ambasadama i stranim firmama\nRat za vodu se nastavlja: Da li bi predsednik Francuske imao smelosti da uništi vodoizvorište Pariza?


PORTAL KRUG - Od Covida 19 sve češće obolevaju mlađi od 40 (VIDEO)\nOd Covida 19 sve češće obolevaju mlađi od 40 (VIDEO)\nPrevious Article Čekanac: Broj inficiranih (ne obolelih) je, sigurno pet do 10 puta veći (VIDEO)\nNext Article Covid 19: još četvoro novoobolelih u Kraljevu!\nZbog naglog povećanja broja obolelih u Kraljevu epidemiolozi su apelovali na striktnije poštovanje preporučenih mera, poručili da je situacija još pod kontrolom, da nema dodatnih mera i da „nijednog dana nisu prećutali nijednog zaraženog“\nPoslednji put Kraljevo je pozitivne na novi koronavirus imali 19. maja, kada smo se zaustavili na brojci od 52 registrovana slučaj, a onda su 17. juna stigli pozitivni rezultati tri nova pacijenta koji su testirani 15. juna.\nDirektor Zavoda za javno zdravlje Kraljevo dr Aleksandar Macan tvrdi da, uprkos tome što je sve vreme rađeno testiranje, u međuvremenu novih slučajeva – nije bilo. Od pojave prvih novoobolelih tokom juna, do danas, a najnoviji rezultati tek treba da stignu, registrovano je 19 novih slučajeva. Kraljevo od proglašenja epidemije ima 71 registrovanih Covid 19 pacijenata.\n- To su, uglavnom, ljudi mlađe uzrasne dobi, rođeni 1980. i mlađi, mada ima i starijih. Oni imaju srednje tešku kliničku sliku, koja zahteva hospitalizacij. Neki su hospitačizvani na Infektivnom odeljenju kraljevačke bolnice, a ima i nekih koji su transportovani na tercijarni nivo zdravstvene zaštite. Alarmantno je to što je u kratkom vremenskom roku došlo do naglog povećanja broja obolelih – upozorio je dr Macan.\nOn je podsetio da je Kraljevo bilo jedno od svetlih tačaka tokom epidemiji koja još traje, i da je povećanje broja obolelih problem zato što epidemiolozi ne možegu da isprate i broj pozitivnih slučajeva i njihovih kontakata. On je ocenio da je do ovoga došlo zbog popuštanja mera sa ukidanjem vanrednog stanja, okupljanja i nepoštovanja mera aktuelnih tokom vanrednog stanja.\n- Apelujemo da se te mere poštuju u narednom periodu, jer primetili smo da ima okupljanja u zatvorenim prostorima, pre svega mladih, na žurkama, rođendanima, proslavama matura, a sve su to izvorišta infekcije – istako je dr Macan, koji nije pomenuo izbore kao mogući uzrok zaraze.\nEpidemiolozi apeluju da se, bar u narednih 14 dana poštuju mere lične zaštite i fizička distanca, kako bi se sprečilo širenje infekcije. U okruženju se javljaju žarišta sa mnogo većim brojem obolelih.\nDr Radovan Čekanac ocenio je da pogoršanje epidemiološke situacija pokazuje da smo od pojave novih slučajeva, nakon više od tri nedelje bez pozitivnih pacijenata, za desetak dana imali,praktično, noko 40% svih slučajeva koje smo imali u jeku epidemije i trajanja vanrednog stanja.\n- Koliko sam god hvalio građane Kraljeva kako su se ponašali za vreme vanrednog stanja, oni su značajno doprineli da svi dobro prođemo, činjenica je i sami možete zaključiti da su te mere popustile, da je sve manje ljudi sa zaštitnim maskama. Obavezno je nošenje zaštitnih maski u prodavnicama, bankama, poštama, u gradskom prevozu, prilikom vožnje taksijem. Boravak u zatvorenom prostoriu predstavlja danas veliki rizik. Ljudi su očekivali sa dolaskom leta da će virus nestati. Međutim videlo se da se ne radi o sezonskom virusu, ali činjenica je da je nivo njegovog prenošenja na otvorenom daleko slabiji – kazao je Čekanac.\nImamo veliki broj mladih zaraženih u poslednje vreme, dodao je on, konstatujući da oni predstavljaju opasnost po starije sa kojima žive, naročito ako su ti stariji ljudi bolesni. Veliki je broj i asimptomatski zaraženih, ali i pacijenata srednjih godina sa jednostranom ili obostranom upalom pluća.\n- Moramo pokazati maksimalnu ozbiljnost, kao što su dužni svi poslodavci, vlasnici ugostiteljskih objekata, da se pridržavaju svih onih mera koje su već propisane, kako da se ponaša njihovo osoblje, da u zatvorenim prostorijama razdaljina bude najmanje dva metra, a na otvorenom prostoru može čak i metar jer predstavlja maei rizik – poručio je Čekanac.\nKako je naveo, nema novih restriktivni mera ali to ne znači da se one neće dogoditi u narednom periodu.\n- Sada ljude u izolaciji kontroliše Zavod za javno zdravlje Kraljevo i moguće da tu sad ima nediscipline, jer drugačije je kada MUP kontroliše, ali ako u narednom periodu dođe do većeg broja obolelih tražićemo pomoć Ministarstva unutrašnjih poslova – najavio je Čekanac.\nKraljevo\tkoronavirus\tdr Radovan Čekanac\tAleksandar macan\tcovid19\tCovis 19


Uhapšene četiri osobe zbog navođenja na prostituciju - Narod.ba\nNakon višemjesečnih aktivnosti, postupajući po naredbi Općinskog suda u Tuzli, pripadnici Uprave policije TK iz Odsjeka za borbu protiv organiziranog kriminaliteta u utorak su izvršili pretrese tri stambena objekata, dva ugostiteljska objekta i više vozila na području Tuzle. – Ovom prilikom uhapšene su četiri osobe – 27-godišnja M. M., 31-godišnja R. O., 49-godišnji J. B. […]\nNakon višemjesečnih aktivnosti, postupajući po naredbi Općinskog suda u Tuzli, pripadnici Uprave policije TK iz Odsjeka za borbu protiv organiziranog kriminaliteta u utorak su izvršili pretrese tri stambena objekata, dva ugostiteljska objekta i više vozila na području Tuzle.\n– Ovom prilikom uhapšene su četiri osobe – 27-godišnja M. M., 31-godišnja R. O., 49-godišnji J. B. i 40-godišnja S. D., svi nastanjeni na području Tuzle, zbog sumnje da su počinili krivično djelo navođenje na prostituciju iz člana 210. Krivičnog zakona FBiH – navode u Upravi policije TK.\nPostoji sumnja da su oni duži vremenski period navodili više djevojaka na pružanje seksualnih usluga za novac.\nPrilikom pretresa pronađeni su i privremeno oduzeti predmeti koji se dovode u vezu s krivičnim djelom.\nNakon saslušanja u službenim prostorijama MUP TK-a oni će, uz izvještaj o krivičnom djelu, biti predati Tužilaštvu Tuzlanskog kantona na daljnje postupanje.


Home Srbija Danas Sastanak sa visokim predstavnikom EU za spoljne poslove i bezbednosnu politiku\nPredsednik Republike Srbije Aleksandar Vučić sastao se u Briselu sa visokim predstavnikom Evropske unije za spoljne poslove i bezbednosnu politiku Žozepom Borelom, sa kojim je razgovarao o reformama u oblasti vladavine prava, dijalogu Beograda i Prištine, ali i usklađivanju spoljne politike Srbije sa spoljnom politikom EU.\nPredsednik Vučić je, na zajedničkoj konferenciji za medije, rekao da je Srbija u prethodnih 10 godina uspela da poveća trgovinsku razmenu sa EU i da danas ona iznosi 25 milijardi evra, što pokazuje značaj Evropske unije i njenih članica za srpsku ekonomiju i poboljšanje životnog standarda naših ljudi. On je, govoreći o dijalogu sa Prištinom, naveo da je Beograd posvećen dijalogu, kao i do sada, da će u narednom periodu biti još posvećeniji i da se nada da ćemo naići na istu odlučnost i sa druge strane.\n„Došli smo u Brisel u dobroj veri i nadi da ćemo nastaviti da radimo na ovom procesu, kako bi napravili neko značajnije rešenje u narednom periodu. Bilo je reči i o vladavini prava, što je deo naših pristupnih pregovora sa EU, kao i drugim važnim pitanjima. Sada mogu da kažem da ćemo zajednički izgraditi brzu prugu između Beograda i Niša, ali i od Niša, kroz Leskovac, Vranje, Tabanovce, Preševo do granice sa Severnom Makedonijom, što će biti velika promena za Srbiju.\nTo ima veliki značaj za nas i nisam mogao da sakrijem radost jer to će biti jedna od najvećih stvari koju smo uradili. Pozvao sam visoke predstavnike EU da posete Srbiju. Danas sam ponosan što sam Srbin i predsednik Srbije“, istakao je predsednik Vučić i dodao da se razgovaralo i o reformama u sektoru energetike. On je naveo da je tema sastanka bila i usklađenost Srbije sa deklaracijama Evropske unije koje se odnose na različita spoljnopolitička pitanja.\n„Očekujem poteškoće, ali mi smo se obavezali i odlučni smo da povećamo nivo usklađenosti sa deklaracijama Evropske unije. Biće nekih izuzetaka zbog teške pozicije i to ne krijem“, rekao je predsednik Vučić. Visoki predstavnik EU za spoljne poslove i bezbednosnu politiku Žozep Borel je istakao da je EU potpuno posvećena evropskoj perpsektivi Zapadnog Balkana, dodajući da je Srbija centar tog regiona. On je rekao da je fokus razgovora bio na pristupnim pregovorima Srbije i na mogućnosti ubrzanja tog procesa.\n„Pristupni pregovori treba da budu dinamičniji, a to može da se dogodi samo uz veći napredak na polju reforme i njihove primene. EU očekuje da Srbija učini napore u reformama, posebno u oblasti vladavine prava i slobodi medija“, naveo je visoki predstavnik EU i zahvalio Srbiji na značajnom doprinosu u evropskim bezbednosnim misijama. On je dodao da se razgovaralo i o bilateralnim odnosima, ističući da je perspektiva Srbije evropska. „Dokaz za tu posvećenost je da je poslednjih 14 godina EU dala gotovo 3 milijarde evra Srbiji radi unapređenja kvaliteta života građana, ali i zbog reformi“, rekao je visoki predstavnik EU.\nBrisel.26. april 2021. godine\nspoljnom politikom EU\nPrevious articleNove mere aktivne politike zapošljavanja podstiču preduzetnički duh\nNext articlePredsednik Mirović boraviće u radnoj poseti Republici Srpskoj i Republici Hrvatskoj


Vreme 888 - Predsednicki izbori u Gruziji: Kavkaz i demokratija\nPredsednički izbori u Gruziji >\nKrajem prošle nedelje u Gruziji su održani predsednički izbori i plebiscit o podršci ulasku te kavkaske, bivše sovjetske republike u NATO i terminu održavanja parlamentarnih izbora. Prema nezvaničnim rezultatima, na predsedničkim izborima pobedio je aktualni predsednik Mihail Sakašvili, dobivši potrebnu većinu od 52,1 odsto glasova već u prvom krugu. Građani su sa više od 60 odsto glasova podržali ulazak Gruzije u NATO i održavanje parlamentarnih izbora na jesen 2008. godine.\nNa izborima je učestvovalo sedam kandidata, drugi po broju glasova bio je kandidat ujedinjene gruzijske opozicije Levan Gačečiladze sa oko 25 odsto glasova, a ostali kandidati osvojili su manje od sedam odsto.\nGruzijski izbori još jednom ukazuju na težak put demokratije u postkomunističkim zemljama: navodno boreći se protiv autoritarnog uticaja putinovske Rusije i proruskih političara u Gruziji, predstavljajući se kao prozapdani lider, Mihail Sakašvili je krajem prošle godine uvođenjem osmodnevnog vanrednog stanja "digao ruku" na građane koji ne podržavaju njegovu politiku. Nakon gruzijskih predsedničkih izbora i plebiscita otvara se pitanje da li se autoritarnim vođenjem države i kršenjem ljudskih prava može u evroatlantske integracije?\nISKUŠAVANJE DEMOKRATIJE: Predsednički izbori u Gruziji bili su taktički potez predsednika Sakašvilija, da jednim "udarcem" privremeno rešiti više ozbiljnih državnih problema. Na predsedničkim izborima Sakašvili je ostvario ubedljivu pobedu u prvom krugu, potvrdom na plebiscitu o ulasku u NATO postavljen je temelj spoljnje politike Gruzije, a održavanjem parlamentarnih izbora na jesen ove godine predsednik Sakašvili dobio je na vremenu za popravljanje lošeg rejtinga među pristalicama u zemlji, ali i kod zapadnih političara koji su ga u poslednje vreme kritikovali.\nPolitička kriza ozbiljno je uzdrmala Gruziju u novembru 2007. kada je opozicija izašla na ulice i tražila ostavku predsednika Sakašvilija i raspisivanje parlamentarnih izbora zbog teškog socijalnog stanja u zemlji. Nakon kratkotrajnog vanrednog stanja pod pritiskom Evropske unije i Sjedinjenih Američkih Država, Sakašvili je raspisao predsedničke izbore.\nZapadni mediji i organizacije za zaštitu ljudskih prava kritikovale su Mihaila Sakašvilija da je koristio državne resurse, upotrebio silu protiv demonstranata i vršio pritisak na opoziciju i medije, te da je izborna kampanja počela u atmosferi vanrednog stanja. "Nakon predsedničkih izbora konačno bi Zapad trebalo da shvati da u Gruziji treba davati podršku i drugim demokratskim liderima, a ne samo Mihailu Sakašviliju", piše "Fajnenšel tajms".\nOEBS je ipak predsedničke izbore u Gruziji proglasio "demokratskim". Istovremeno, Ministarstvo inostranih poslova Ruske Federacije izdalo je saopštenje da su se izbori odvijali u "nedemokratskoj atmosferi".\nGruzijska opozicija predsedničke izbore smatra "falsifikovanim" i najavljuje nove proteste.\nNATO NA KAVKAZU: Možda je neizvesno koja će politička snaga sledećih godina biti na vlasti u Gruziji, ali je sasvim izvesno da većina Gruzijaca podržava ulazak zemlje u NATO. Ovu činjenicu potvrđuju programi kandidata na predsedničkim izborima od kojih se čak njih šest zalagalo za ulazak Gruzije u NATO, dok je samo jedan kandidat, Irina Sarišvilji Čanturija, otvoreno bila protiv. Iako plebiscit, za razliku od referenduma, nema obavezujuću pravnu snagu, Gruzijci su za svoj budući spoljnjopolitički kurs izabrali Zapad, a ne Rusiju.\nOčekuje se da bi na samitu NATO-a u aprilu 2008. u Bukureštu, ako zvanično usledi poziv za članstvo u alijansu Jadranskoj grupi (Hrvatska, Albanija, Makedonija), i Gruzija mogla da dobije dodatnu podršku za integraciju u Severnoatlantsku vojnu alijansu.\nZa zapadni svet "prodor" na Kavkaz mnogo znači: zaokruživanje bezbednosne politike u Crnomorskom regionu, uspostavljanje prolaza u Kavkaski region i Kaspijski basen kroz koji prolazi naftovod Baku–Džejhan, a koji se smatra glavnim snabdevačem zapadnih firmi kaspijskom naftom.\nRusija se protivi ulasku Gruzije u NATO, kao što se protivi i razmeštanju protivraketnog štita u Istočnoj Evropi, zbog navodnog ugrožavanja njene bezbednosne politike na Kavkazu, kao i obećanja Zapada sa kraja osamdesetih godina prošlog veka da se NATO neće širiti na prostor SSSR.\nDEMOKRATIJA I RAT: Pobeda "narandžaste koalicije" u Ukrajini, izbor za predsednicu vlade Julije Timošenko i oporavak političkih pozicija Sakašvilija mogli bi da postanu primer promene unutrašnjeg i spoljnjopolitičkog kursa drugim postsovjetskim republikama, poput Moladavije, Jermenije i Azerbejdžana, što bi moglo da utiče na smanjenje političkog i ekonomskog uticaja Moskve u tim republikama.\nNajnepoželjniji scenario bezbednosne situacije u regionu bio bi produžetak uličnih sukoba između opozicije i vlasti, viđenih u Tbilisiju u novembru prošle godine. Takođe, zaoštravanje oko "zamrznutih konflikata", Abhazije i Južne Osetije, moglo bi da ugrozi ne samo krhku demokratiju u Gruziji, već i da dodatno militarizuje stanje u zemlji. Snažnija uloga vojske u rešavanju državnih pitanja – piše ruska agencija RIA – otvara Gruziji put latinoameričkih republika, gde su se u drugoj polovini prošlog veka smenjivali državni udari i vanredna stanja.\n"U vazduhu" se može osetiti da je nova kriza u separatističkim republikama gotovo neizbežna: Sakašvili je došao na vlast obećavši da će obnoviti teritorijalni integritet zemlje i vratiti izbeglice njihovim domovima. On to nije učinio i time je razočarao znatan broj birača. U želji da sačuva vlast i pobedi na budućim parlamentarnim izborima, nije isključeno da će Sakašvili pokušati da vrati separatističke republike – Abhaziju i Južnu Osetiju – tenkovima. A podrška velikih sila za takvu akciju u mnogo čemu može da zavisi od pitanja budućeg satusa Kosova.\nPolitička kriza u Keniji >\nZahuktavanje izborne kampanje u Americi >\nNastavak krize u Pakistanu >\n(Priredila) Biljana Vasić


Klinton: Da je Vučić došao kasnije... - 12.07.2015, Sputnik Srbija\nBivši američki predsednik Bil Klinton izjavio je, povodom napada na premijera Srbije Aleksandra Vučića u Potočarima, da žali zbog tog incidenta, ali da smatra... 12.07.2015, Sputnik Srbija\npolitika, vesti, svet, srebrenica, bil klinton, ćamil duraković, aleksandar vučić, bosna i hercegovina (bih)\n08:45 12.07.2015 (Osveženo: 10:48 24.08.2021)\n© Tanjug / Zoran ŽestićBil Klinton u Srebrenici\nBivši američki predsednik Bil Klinton izjavio je, povodom napada na premijera Srbije Aleksandra Vučića u Potočarima, da žali zbog tog incidenta, ali da smatra da se to ne bi dogodilo da je Vučić došao malo kasnije, nakon što je počela molitva ili da je samo išao na komemoraciju.\n„Mislim da je ljudima ipak bilo drago da je bio na komemoraciji, ali da ništa od onoga što je tamo bilo rečeno ova gomila ljudi nije čula i onda su ostali u šoku kad su ga videli“, rekao je Klinton za hrvatsku televiziju RTL.\nOn je dodao kako ipak misli da je gradonačelnik Srebrenice Ćamil Duraković napravio dobar potez kad je pozvao Vučića da prisustvuje obeležavanju 20. godišnjice zločina u Srebrenici.\n„Čuli ste šta je Duraković rekao kako je ostao živ prije 20 godina, a vršnjaci koje je znao su pobijeni, kao i članovi njegove porodice. Ipak, preuzeo je na sebe rizik pozivanja, a premijer Vučić na sebe rizik dolaska. I to je neki početak, i to jako važan“, naveo je Klinton, koji je obeležavanju u Srebrenici prisustvovao kao lični izaslanik aktuelnog predsednika SAD Baraka Obame.\nOn je na kraju poručio da mu je drago da su uspeli da očuvaju mir, demokratiju i sećanje na srebreničku tragediju.


EXIT proslavio evropsku titulu pred prepunim trgom u Novom Sadu EXIT proslavio evropsku titulu pred prepunim trgom u Novom Sadu\n10. maja 2018. — Autor: EXIT\nNovi Sad je još jednom pokazao da je istinska Evropska prestonica kulture – obeležavanje Dana pobede nad fašizmom, koje svakog 9. maja okupi veliki broj građana, ove godine bilo je najveće do sada, jer je pored Dana Evrope proslavljena i evropska titula EXIT festivala! Slavilo se na prepunom centralnom trgu uz koncerte omiljenih domaćih i regionalnih bendova, a žurka je nastavljena u klubu The Quarter koji su krcatim celu noć držali techno zvezda iz Normandije, te rezidenti mts Dance Arene i No Sleep Novi Sad bine. Istinska festivalska atmosfera prenela se i na ulice grada, koji je vrveo od ljudi od popodnevnih časova, pa sve do jutra.\nZa mnoge ljubitelje dobrog provoda Novi Sad je već godinama unazad obavezna destinacija za 9. maj, zahvaljujući manifestaciji Ritam Evrope! u organizaciji Studentskog kulturnog centra, koja je i ovaj put premašila očekivanja! Nezaboravan provod počeo je već prvim nastupom večeri, zahvaljujući novosadskom bendu Tri Kapljice. Energija koju ovaj “all-girl” pank sastav isijava očekivano je bio idealna uvertira za ostatak večeri, te su Novosađani okupljeni na trgu oduševljeno pozdravili i njujorški The Toasters, a ska melodije ovog sastava terale su sve prisutne na pokret! Nakon ovih energičnih nastupa, na scenu su istupili miljenici ovdašnje publike, riječki rokeri Let 3, poznati po zaraznoj atmosferi koju stvaraju na koncertima! Veče je zaokružio koncert Disciplin A Kitschme, a Koja i ekipa još jednom su pokazali zašto već decenijama vladaju rok muzikom.\nPovodom Dana pobede, tokom jučerašnjeg dana u Studiju M održana je konferencija u organizaciji Fondacije Novi Sad 2021 koja je za temu imala održivost kulturnih prostora. Međunarodna konferencija “Neutralno”, koja se i danas nastavlja, okupila je menadžere nekih od najuspešnijih kulturnih prostora iz Evrope i okolnih zemalja, kao što su Nemačka, Austrija, Francuska, Švedska, Italija, Slovenija, Mađarska, Bosna i Hercegovina, Hrvatska i Srbija. Konferencija se realizuje uz podršku EUNIC klastera, Gete instituta, Ambasade Švedske u Beogradu, Austrijskog kulturnog foruma i Francuskog instituta.\nNa utakmici Asovi za decu - "Odigraj srcem" prikupljeno preko 1,2 miliona dinara!


Info Park: Još jedan dan u životu migranata | odgovornoposlovanje.rs\nBeograd, 18. decembar – Međunarodni dan migranata, koji ove godine dočekujemo u velikom snegu i teškim vremenskim uslovima, pravi je trenutak da se zapitamo kako je izbeglicama i migrantima u tranzitu od njihovih starih do budućih domova.\nTim povodom, Info Park želi da podseti na univerzalnost ljudskih prava, odnosno na pravo na dostojanstven život u normalnim uslovima. Opasnosti koje su dominatne u 2018. Godini jesu širenje lažnih vesti, fabrikovanje podataka, nasilje koje je učestalije na granicama Evropske unije.\nOvo posebno važi za oko 40 miliona migranata koji su nedokumentovani i pokušavaju na sve načine da pronađu neki vid zaštite. Nerešen status ne treba da podrazumeva uskraćena prava. To je ove godine potvrđeno potpisivanjem Marakeškog sporazuma o migracijama kojim bi trebalo da se prvi put nakon 1990. godine omogući očuvanje prava migrantske populacije.\nZbog nejasnog odnosa prema migracijama kao ljudskom pravu u poslednje vreme često možemo da čujemo da se radi o orkestriranim migracijama koje su za cilj imaju ugrožavanje bezbednosti građana Evrope i unošenje populacione neravnoteže, što se sve češće može čuti i medijima i u parlamentu. I u Srbiji, političke partije sve češće posežu za lažnim interpretacijama migrantske situacije.\nPoslednjih nekoliko dana nastupilo je hladno vreme i veliki broj migranata koji nije zbrinut, vraća se sa granica kako bi potražili neki vid zaštite. Međunarodni dan migranata je, međutim, za njih samo još jedan dan u poslednje četiri godine kako pokušavaju da stignu do svog cilja – dostojanstvenog života.\nAmin iz Avganistana jedan je od njih „Pokušao sam da idem preko devet puta, ali ne mogu, čekam bolje vreme. Sada spavam na parkingu malo dalje od centra grada. Ljudi su fini, dozvolili su mi da se tu smestim, ujutru mi donose hranu i dali su mi ćebe.“\nU Srbiji trenutno boravi nešto više od 4.500 izbeglica i migranata koji su uglavnom smešteni u prihvatnim i azilnim centrima. Situacija se poboljšala, ali njihov nastavak puta je onemogućen. Veliki broj njih ipak nastavlja da pokušava, a pokušaji su osujećeni vrlo često nelegitimnim nasiljem graničnih policija u regionu. Nasilno sprečavanje nezakonitog ulaska u koliziji je sa pravom na privremenu zaštitu i traženje azila.


BLAMIRANJE FUDBALSKE ZVEZDE Haland izbačen iz noćnog kluba (VIDEO) - MaxBet Sport\nNišta gore nego kada mladi čovek počne da zarađuje ogromnu platu, pa ga novac i slava “udare” u glavu. Napadač Borusije iz Dortmunda i jedan od najtalentovanijih fudbalera na svetu, Erling Braut Haland, našao se u centru skandala u Norveškoj.\nTrenutno najveća zvezda norveškog fudbala je u noći između subote i nedelje izbačena iz jednog noćnog kluba u domovini.\nHaland je, iako se još uvek ne znaju tačni detalji, ušao u sukob sa obezbeđenjem kluba, koje prema onome što se može videti na snimku, nije imalo previše respekta za mladu zvezdu.\nMladi fudbaler je u jednom trenutku čak i pokušao da se obračuna sa jednim članom obezbeđenja. Srećom po njega, prijatelji su ga u tome sprečili. Jer da nisu, ako je obezbeđenje iole kao u noćnim klubovima u Beogradu, sramotna slika koja se sada pojavila o njemu u javnosti mu ne bi bila najveći problem.\nTagovi:Erling HalandFK Borusija DortmundFudbalska reprezentacija NorveškeTop3


Divčibare Ski Resort Архиве - Valjevo\nTag Archives: Divčibare Ski Resort\n21. April 2022.\tComments Off on Prvomajski praznici na Divčibarama\nPrvomajske praznike provedite u prirodi uživajući na čistom vazduhu u aktivnostima za celu porodicu! Subote 30. aprila i nedelje 01. maja na u okviru Divčibare Ski Resorta biće organizovane panoramske vožnje žičarom uz avantura park i zip line koji će biti otvoreni za sve posetioce. Radno vreme žičare i avantura parka: Subota 30. april od 10 do 17h Nedelja 01. ...\nDivčibare Ski Resort organizuje humanitarnu ski trku\n23. March 2022.\tComments Off on Divčibare Ski Resort organizuje humanitarnu ski trku\nU subotu 26. marta Divčibare Ski Resort u saradnji sa Udruženjem “Naši snovi” organizuje humanitarnu ski trku u paralelnom slalomu sa početkom u 10 časova. Divčibare Ski Resort poziva sve ljubitelje zimskih sportova (decu i odrasle) da učestvuju u humanitarnoj trci i na taj način zajedno obezbedimo finansijska sredstva Udruženju za pomoć deci sa posebnim potrebama “Naši snovi” iz Valjeva za aktivnosti koje ...\n28. December 2018.\tComments Off on Počinje ski sezona na Divčibarama\nSki staza „Crni vrh”, u okviru Divčibare Ski Resorta, biće otvorena za javnost u subotu, 29. decembra. Radno vreme skijališta je svakog dana od 9 do 16 časova. Zbog svoje blizine velikim gradovima, Divčibare je mesto na koje je atraktivno doći čak i na dan. Osim iz okolnih mesta i gradova najveća poseta skijaša i bordera očekuje se iz Beograda, Novog Sada, Šapca, ...


Održano finale takmičenja u točenju piva - WANNABE MAGAZINE\nOdržano finale takmičenja u točenju piva\nMarija Simić iz Valjeva najbolje je savladala sve korake u Heineken® “Star Serve“ ritualu točenja i izabrana je za najboljeg točioca piva u Srbiji, prema oceni Heineken® žiria. Finale ovog jedinstvenog takmičenja za barmene održano je u beogradskom klubu Mikser House, a Srbija je po prvi put dobila svog predstavnika koji će putovati u Amsterdam na globalno finale u kome će se takmičiti sa najboljim Heineken® “Star Serve“ točiocima piva iz celog sveta. Jedina žena sertifikovani točilac Heineken® piva kod nas Dejana Petrović, zajedno sa svojim kolegom Slobodanom Vidićem i direktorom obuke Udruženja barmena “Bartend“, Markom Skerovićem, ocenjivali su više od 18 barmena koji su učestvovali u finalu.\n“Godina iza nas je bila uzbudljiva i puna izazova: uspeli smo da upoznamo srpsko tržište sa „Star Serve“ ritualom točenja savršene čaše piva, a više od 80 barmena do sada je uspešno prošlo trening. To je žiriju danas otežalo zadatak jer su svi su bili odlični i mogu slobodno da kažem da su nijanse odlučile pobednika“, rekla je Dejana Petrović, sertifikovani “Draft master“ u kompaniji HEINEKEN i dodala: “Ovo je veliki uspeh za tim kompanije HEINEKEN iz Srbije i nadamo se da će nas naš pobednik predstaviti na najbolji mogući način na globalnom finalu u Amsterdamu. Uvereni smo da će ovo takmičenje prerasti u tradiciju tokom narednih godina i da će interesovanje vremenom rasti.“\n“Točenje piva je moja strast, a Heineken® „Star Serve“ program mi je pomogao da bolje razumem svaki od koraka točenja piva i dovedem ovu veštinu do savršenstva“, rekla je Marija Simić, pobednica takmičenja i dodala “Želela bih da se zahvalim timu kompanije HEINEKEN Dejani Petrović, jer su oni najvećim delom zaslužni za moj uspeh. Nadam se da ću predstaviti Srbiju u najboljem svetlu i opravdati očekivanja svih ljudi koji su mi omogućili da budem danas ovde.“\nHeineken® “Star Serve“ ritual sastoji se od pet uzbudljivih koraka: ispiranje, točenje, skidanje pene, provera i služenje, koji vode do savršenstva i obezbeđuju da pivo bude posluženo na idealan način. Globalno finale održaće se 19. i 20. aprila u Amsterdamu gde će HEINEKEN izabrati najboljeg točioca piva na svetu.


Vesti online / Vesti / Svet / Berlin u panici: Rusija pokušava da destabilizuje Nemačku\nBerlin u panici: Rusija pokušava da destabilizuje Nemačku\nNemačka obaveštajna agencija BfV optužila je Rusiju da pokušava da destabilizuje nemačko društvo i državu sprovođenjem propagandnih kampanja i vršenjem sajber-napada.\nNemačka se plaši da će Rusija uticati na njihove izbore\nŠef te agencije Hans-Georg Masen naveo je u saopštenju da je "sve više dokaza za pokušaje da se utiče na parlamentarne izbore u Nemačkoj, koji se održavaju naredne godine", preneo je AP.\n* Putin razgovarao sa Merkelovom o hladnoj zimi i...\n* Opsesivni strah od Rusije\nAgencija je uočila povećanje u "agresivnoj sajber-špijunaži", čija su meta, kako tvrdi, nemački političari.\n- Vidimo agresivnu i povećanu sajber špijunažu i sajber operacije, što bi moglo da ugrozi zvaničnike nemačke vlade, članove parlamenta i zaposlene u demokratskim partijama - naveo je Masen.\nAgencija je navela da je uočila širok spektar sredstava za širenje ruske propagande i ogromnu upotrebu finansijskih resurasa za sprovođenje kampanje za širenje dezinformacija, koja je usmerena ka ka pripadnicima zajednice koja govori ruski, a živi u Nemačkoj, političkim pokretima, strankama i drugim donosiocima odluka, preneo je Rojters.\nCilj je, tvrdi agencija, da se širi nesigurnost u društvu, oslabi ili destabilizuje Nemačka, ojačaju ekstremističke grupe i stranake, kao i da se zakomplikuje rad nemačke vlade i utiče na politički dijalog.\nSVET Nemci na mukama: Rusija kriva, ali dokaza nigde\nSVET Nemačka: Odnosi sa Rusijom biće sve gori


Najzad usvojena pomoć i za nezaposlene porodilje - www.lobi-info.rs\nNajzad usvojena pomoć i za nezaposlene porodilje\n26. januara 2015. 4. jula 2016.\n– Nezaposlene porodilje na teritoriji Beograda ubuduće će primati novčana davanja u visini od 35.000 dinara, odlučeno je na sednici gradske skupštine.\nPomoć se sastoji od jednokratnog novčanog davanja od 20.000 dinara i potom u naredna tri meseca po 5.000 dinara.\nPrema rečima predsednika Skupštine grada Beograda Nikole Nikodijevića, socijalna politika će se voditi na realnim osnovama – ono što bude propisano i za šta građani dobiju rešenje, moći će i da naplate.\n– Sada, kako se bude punio budžet grada, tako će i okvir socijalnih davanja u Beogradu biti veći. Za nekoliko meseci prvi put u istoriji grada donećemo strategiju socijalne politike a priotiteti će biti deca, trudnice, porodilje a potom i ostale socijalne kategorije, rekao je Nikodijević.\nBSK Borča zbog Partizana grca u dugovima i problemima\nMuškarac uboden nožem u Padinskoj Skeli


6 000 niže plate od republičkog proseka | VAmedia - info portal\n18/01/2018 18/01/2018 Нема коментара на 6 000 niže plate od republičkog proseka\nU samu završnicu 2017 godine Valjevci su ušli sa skoro 6 000 nižom zaradom od nivoa Republike. Najviše u novembru po podacima Zavoda za statistiku zaradili su tradicionalno Lajkovčani.\nProsečna zarada na nivou Republike za mesec novembar iznosila je 47 575 dinara, dok je u Valjevu isplaćeni prosek bio 41 817 dinara. U Kolubarskom okrugu nema većih ostupanja u odnosu na prethodne mesece pa su Lajkovčani zaradili ponovo najviše 63 447 dinara. Zaposleni u Ljigu ostvarili su prosečnu zaradu od 33 676 dinara, u Mionici 36 574 dinara, u Osečini 38 178 dinara dok su Ubljani u proseku primili 32 683 dinara.\nPo informacijama iz Zacoda za statistiku od ove godine biće promenjena imetodologija obračuna zarada ša će obzir biti uzeto upravo mesto stanovanja dok su dosadašnji podaci bili podaci Poreske uprave.


„NOĆ MUZEJA“ U VRŠCU: U subotu besplatno u Konkordiju i Apoteku na stepenicama\n12. 05. 2022. u 10:26\nGRADSKI muzej u Vršcu petnaestu godinu zaredom učestvuje u manifestaciji „Noć muzeja“, koja se ove godine priređuje 14. maja.\nSvi posetioci u subotu će u Vršcu moći besplatno da vide stalnu postavku muzeja u zgradi Konkordija, kao i nedavno otvorenu izložbu „Feliks Mileker“, posvećenu osnivaču i dugogodišnjem kustosu te ustanove kulture.\nTakođe, i vrata muzejskog depandansa – Apoteke na stepenicema, u kom je prikazana prirodnjačka zbirka i jedinstvena stalna postavka o istoriji apotekarstva, biće širom otvorena za posetioce.\nRadno vreme tokom „Noći muzeja“ biće od 10 do 22 časa.\nVršac Vršac vesti Gradski muzej Vršac Apoteka na stepenicama Konkordija Noć muzeja feliks mileker


U susret 14. Slobodnoj zoni: Radionice, diskusije i drugi prateći programi - Advertiser Serbia\nČetrnaesta Slobodna Zona pored sjajnih filmova u međunarodnoj, regionalnoj i selekciji 14+, ove godine predstavlja i nekoliko novih pratećih programa\nTu je pre svega novi govorni program Kompas Slobodne Zone koji uređuje i vodi Ivan Milenković i koji ima za cilj da artikuliše značenja i motive koje nudi angažovani filmski izraz. Tokom dva dana u Dvorani kulturnog centra Beograda, povešće se dijalog o temama koje će svakako zagolicati javnost i koje se tiču svih nas. U nedelju, 11. novembra, fokus će biti na filmu Srbenka i pitanjima nacionalnog i ostalih identiteta koji pokreću ovaj film. Pored reditelja Nebojše Slijepčevića, u razgovoru će učestvovati čuveni novinar i književnik Miljenko Jergović koji je i gost selektor ovogodišnje Zone, sociološkinja Ivana Spasić, novinar Nemanja Stjepanović i reditelj Zlatko Paković, a kroz diskusiju postaviće se pitanje da li je moguće ne pristati na nametnut identitet ili ga možemo sami izabrati. U ponedeljak 12. novembra Kompas se okreće ekologiji. Nakon besplatne projekcije filma Crna senka zelene energije sledi panel diskusija sa autorima i gostima pod nazivom Voda, tri agregatna stanja: ljudsko pravo – špekulacija – krađa. Autor filma Dragan Gmizić će sa aktivistkinjom Ivom Marković i naučnim istraživačem Instituta za noviju istoriju Srbije Marijom Obradović razgovarati o budućnosti čoveka u trenutku kada se zarad finansijske dobiti manjine ruši ekološka ravnoteže i grade se male elektrane koje nanose nepopravljivu štetu prirodi i budućnosti.\nZa sve one koji žele da prošire i prodube svoja znanja iz oblasti filma, ali i šire, festival je organizovao MEDIA desk radionice u Jugoslovenskoj kinoteci. U petak 9. novembra u 17 časova polaznici će saznati nešto više o projektu revitalizacije bioskopa u malim mestima na obali i ostrvima u Dalmaciji. Ekipa Kino mediteran projekta preneće nam kako su razvili interesovanje publike za nekomercijalne filmove i koja je strategija njihovog distribucijskog modela. Tomislav Pulić i Robert Tomić Zuber će u subotu 10. novembra u 13č održati radionicu Pravni izazovi istraživačkog novinarstva u filmskom i tv dokumentarizmu, gde će kroz ilustrativne primere analizirati izazove sa kojima se susreće istraživačko dokumentarističko novinarstvo, sa posebnim naglaskom na filmske i televizijske current affair filmove. Budući da je subota popodne rezervisana za fudbal, 10. novembra u 15.30 časova na teren izlazi Laurenciu Gingin, protagonista filma Beskonačni fudbal, koji će nam dočarati kako je ideju Novog fudbala sproveo u delo i kroz uspešno odigrane utakmice dokazao da je o tome vredno diskutovati. Za učešće na radionicama, potrebno je popuniti prijavu na sajtu festivala najkasnije do 6. novembra.\nU okviru programa Na kafi sa autorima 9. i 12. novembra održaće se neformalni razgovori sa gostima festivala, a posebna poslastica ove godine je radionica dokumentarnog filma koju vodi rediteljka Eva Kraljević i koja je namenjena studentima i srednjoškolcima, autorima kratkih filmova programa Future is Here.\nKao reakcija na zabrinjavajući porast uticaja i pokušaje normalizacije desničarskih ideja i uspona desnice u svetu i kod nas, u okviru programske linije Kako nastaje fašizam biće prikazano četiri filma koji iz različitih perspektiva skreću pažnju na uspon (nove) desnice i mehanzme koji, kroz eroziju građanskog društva i demokratije i kroz vladavinu straha, slepog pokoravanja autoritetu, netrpeljivost prema drugom i drugačijem, dovode do do potpunog raspada svih moralnih načela i vode direktno u zločin. Remek delo Lukina Viskontija Sumrak Bogova (1969) predvodi ovu selekciju, a priča o pohlepi i želji za lepim životom koja tera porodicu fon Ešenbek među naciste, u svet korupcije, izdaje i ubistava, aktuelna je i danas. I Vilija Herolda, mladog nemačkog vojnika koji će u sumrak Drugog svetskog rata od dezertera postati ratni zločinac i koga istorija pamti pod imenom Kasapin iz Emsa (film Kapetan) pokreće ista ideja koja će desničara Andreasa Beringa Brejvika navesti da 22. jula 2011. na Ostrvu Utoja ubije 77-oro ljudi. Baš zbog toga je važno što je film Utoja 22. juli snimljen iz perspektive žrtava njegovog krvavog pohoda, gde gledaoci proživljavaju agoniju mladih ljudi koji ne znaju kako i zašto su se našli u košmaru kome nema kraja. I Georg i Mari, junaci filma Tranzit postaju žrtve košmara – zarobljeni u tranzitu na ulicama Marseja koji je danas isti kao i pre 70 godina, oni zbog svog identiteta postaju ljudi kojih nema. Zaustavljeni su u vremenu i svetu, koji iako fiktivan, previše liči na svet oko nas.\nO prošlosti i budućnosti, neophodnosti bunta i nedostatku pobune danas, svedoče i 5 filmskih klasika nastalih i inspirisanih duhom 1968. koji su na programu u okviru selekcije Specijalni fokus 1968. realizovane uz pomoć Muzeja Jugoslovenske kinoteke.\nViše informacija o filmskog i pratećem programu dostupno je na sajtu freezonebelgrade.org


EU ponovo opominje Srbiju da saradjuje sa Hagom - 2004-03-23\nFunkcioneri Evropske unije instistiraju da Srbija mora da preduzme akcije za hapšenje šesnasetorice koju je Haški tribunal optužio da su poèinili ratne zloèine, tokom balkanskih ratova devedesetih godina. Za jednog od njih, bivšeg komandanta vojske bosanskih Srba, generala Ratka Mladiæa, veruje se da se krije u Srbiji. Ti zahtevi stavljaju premijera Srbije Vojislava Koštunicu u težak položaj. Politièki opstanak njegove vlade zavisi od podrške Socijalistièke partije Srbije, bivšeg diktatora Slobodana Miloševiæa.\nEvropske diplomate kažu kako je Koštunica, tokom juèerašnjih razgovora u Briselu sa najvišim funkcionerima Evropske unije i NATOa, obeæao, kako su oni to preneli, diskretnu saradnju sa tribunalom. Diplomate su navele njegove reèi da je spreman da saradjuje sa sudom na naèin koji ne bi destabilizovao institucije u Srbiji. Ali to verovatno neæe zadovoljiti ni Evropsku uniji niti NATO. Srbija želi da zakljuèi jedan trgovinski sporazum sa Unijom, kao i prikljuèivanje NATOovom programu Partnerstvo za mir, u okviru poèetnih koraka ka integraciji u panevropske institucije.\nDrugu prepreku uspostavljanju tešnjih veza sa NATOom i Evropskom unijom predstavlja najnovije obnavljanje nasilja na Kosovu, u kome je poginulo dvadeset osmoro ljudi.\nKoštunica je predložio podelu pokrajine na etnièke kantone kako bi prava Srba bila zaštiæena. Ali Visoki predstavnik Evropske unije za spoljnu politiku i bezbednost, Havijer Solana, rekao mu je da bi takav plan na kraju doveo do podele pokrajine i potopio sve nade u stvaranje multietnièkog Kosova. Koštunica je ipak tražio veæu autonomiju za kosovske Srbe.\n”Srpska vlada je protiv bilo èega što bi vodilo ka podeli i cepanju Kosova. Ona samo traga za novim institucionalnim instrumentima, u obliku neke vrste autonomije, koja bi olakšala život, ili opstanak Srba i nealbanaca. To je sve.“\nHavijer Solana, koji æe danas otputovati za Kosovo, priznao je da bezbednost za Srbe na Kosovu mora biti poboljšana:\n”Èinjenica je da manjine, a naroèito srpska manjina, nisu bile dovoljno zaštiæene na Kosovu, i od te èinjenice moramo da zapoènemo analizu o tome kako da poboljšamo stvari.“\nI Solana I Koštunica izrazili s protivljenje brzopletom odluèivanju o definitivnom statusu Kosova. To je u oštrom kontrastu prema gledištu usvojenom od strane albanskog rukovodstva pokrajine. U intervjuu koji je juèe dao italijanskom dnevniku Korijere dela sera, predsednik Kosova Ibrahim Rugova rekao je da Kosovo mora da postane nezavisno i da je došlo vreme za prenos moæi sa medjunarodne administracije na kosovski parlament.


Starica poginula nakon što ju je udario kamion u Mostaru, vozač pobjegao - Bportal.ba - Najvažnije vijesti iz BiH\nStarica poginula nakon što ju je udario kamion u Mostaru, vozač pobjegao\nU saobraćajnoj nesreći koja se u petak desila u Mostaru poginula je starija žena, a vozač je u teretnom vozilu pobjegao s mjesta događaja.\nKako javlja reporter portala Klix.ba, saobraćajna nesreća se desila oko 11:30 sati u mostarskoj Aveniji u blizini pješačkog prijelaza.\nVozač teretnog vozila koje je udarilo stariju ženu, a koja je ubrzo preminula, dao se u bijeg.\nGlasnogovornik MUP-a HNK Ljudevit Marić je kazao da je u toku uviđaj pod nadzorom dežurnog tužitelja.\nPrve informacije govore da se nepoznati muškarac nakon nesreće udaljio vozilom u pravcu Čitluka.\nOznačeno: mostar, poginula starica, saobraćajna nesreća\nIncident se desio u Jukićevoj ulici, ali iz Ministarstva unutrašnjih poslova Kantona Sarajevo još ne mogu potvrditi da je došlo do upotrebe vatrenog oružja. “Naša ekipa je na mjestu dojave i vrši provjeru navoda. Više informacija u ovom trenutku ne možemo potvrditi”, kazala je za Klix glasnogovornica MUP-a KS Suvada Kuldija te dodala kako još […]\nNa Tjentištu spriječeno krijumčarenje osam migranata\nPosted on 20. Septembra 2018. Author Minea BB\nPripadnici Granične policije BiH u srijedu su na području Tjentišta spriječili krijumčarenje osam osoba afroazijskog porijekla koje nisu posjedovale identifikacijske dokumente. U razgovoru s policijskim službenicima izjavili su da dolaze iz Pakistana i Nepala, izvijestila je u četvrtak Granična policija BiH. Ilegalni migranti otkriveni su kontrolom tri vozila, crnogorskih nacionalnih oznaka, kojima su upravljali I.G. […]\nSastanak u Banjaluci: Salkić i Mahmutbegović razgovarali o položanju Bošnjaka u RS


Uslovi korišćenja | DP World\nPročitajte ove Uslove pažljivo pre nego što pristupite korišćenju naše veb lokacije.\n1. Šta se nalazi u ovim Uslovima korišćenja?\nOvi Uslovi korišćenja („Uslovi“) predstavljaju pravila za korišćenje naše veb lokacije web.dpworld.com („Naša Veb lokacija“).\n2. Ko smo mi i kako da nas kontaktirate\nweb.dpworld.com je Veb lokacija kojom upravlja DP World („mi“, „nas“, „naš“, „Društvo“). Mi smo društvo koje je registrovano u Ujedinjenim Arapskim Emiratima.\nMožete nas kontaktirati na email adresi info@dpworld.com ili putem telefonske linije našeg korisničkog servisa 9714 8811110.\n3. Korišćenjem naše Veb lokacije, prihvatate ove Uslove\nKorišćenjem naše Veb lokacije, potvrđujete da prihvatate ove Uslove i da ste saglasni da ih se pridržavate.\nUkoliko niste saglasni sa ovim Uslovima, ne smete koristiti našu Veb lokaciju.Preporučujemo da odštampate primerak ovih Uslova radi budućeg eventualnog pozivanja na iste.\n4. Postoje i Ostali uslovi koji se mogu odnositi naVas\nOvi Uslovi se odnose na sledeće dodatne uslove, koji se odnose na korišćenje naše Veb lokacije:\n• Naša Politika privatnosti, kojom se definišu uslovi pod kojima mi obrađujemo sve lične podatke koje prikupimo od Vas, ili nam ih Vi obezbedite, uključujući, bez ograničenja, i kao deo korišćenja svake naše Interaktivne usluge. Korišćenjem naše Veb lokacije, saglasni ste sa ovakvom obradom podataka i garantujete da su svi podaci koje date tačni.\n• Naša Politika prihvatljivog korišćenja, kojom se definišu dozvoljeni načini korišćenja i zabranjeni načini korišćenja naše Veb lokacije. Prilikom korišćenja naše Veb lokacije, morate se pridržavati ove Politike prihvatljivog korišćenja.\n• Naša Politika kolačića koja sadrži informacije o kolačićima na našoj Veb lokaciji.\n5. Možemo vršiti izmene ovih Uslova\nMi, s vremena na vreme, vršimo izmene ovih Uslova. Svaki put kada želite da koristite našu veb lokaciju, proverite ove Uslove da biste bili sigurni da ste razumeli uslove koji su u tom trenutku važeći.\nOvi Uslovi su poslednji put ažurirani 4. jula 2018. godine.\n6. Možemo vršiti izmene na našoj Veb lokaciji\nMožemo ažurirati i menjati sadržaj na našoj Veb lokaciji s vremena na vreme. Potrudićemo se da vam u razumnom roku dostavimo obaveštenje o svakoj važnoj izmeni.\n7. Možemo suspendovati ili povući iz upotrebe našu Veb lokaciju\nNaša Veb lokacija je dostupna za korišćenje bez nadoknade.\nNe garantujemo da će naša Veb lokacija, kao ni svaki sadržaj na njoj, biti uvek dostupni ili bez prekida. Možemo suspendovati ili povući ili ograničiti dostupnost celokupnog ili dela naše Veb lokacije iz poslovnih ili operativnih razloga. Potrudićemo se da vas u razumnom roku obavestimo o svakom suspendovanju ili povlačenju sadržaja.\nTakođe imamo odgovornost da obezbedimo da sva lica koja pristupe našoj Veb lokaciji preko vaše internet konekcije budu svesna ovih Uslova i drugih važećih uslova, i da ih se pridržavaju.\n8. Naša Veb lokacija je samo za korisnike iz Ujedinjenih Arapskih Emirata\nNaša Veb lokacija je namenjena ljudima sa sedištem u Ujedinjenim Arapskim Emiratima. Mi ne izjavljujemo da je sadržaj koji je dostupan na ili preko naše Veb lokacije odgovarajući za upotrebu niti dostupan na drugim lokacijama.\n9. Morate čuvati detalje o svom računu bezbednim\nUkoliko izaberete, ili vam se dostavi, korisnički identifikacioni kod, šifra ili druga informacija koja predstavlja deo naših bezbednosnih procedura, takvu informaciju morate tretirati strogo poverljivom. Ne smete je obelodaniti nijednoj trećoj strani.\nMi imamo pravo da onemogućimo identifikacioni kod ili šifru svakog korisnika, bilo da je korisnik sam izabrao ili mu je dodeljen, u svakom trenutku, ukoliko na osnovu razumnog zaključka smatramo da se ne pridržavate bilo koje odredbe ovih Uslova.\n10. Kako možete koristiti materijal na našoj Veb lokaciji\nMi smo vlasnici ili licencirana strana za sva prava intelektualne svojine na našoj Internet stranici, kao i u materijalu koji je na njemu objavljen. Navedeni radovi su zaštićeni zakonom o zaštiti intelektualne svojine i ugovorima širom sveta. Sva ova prava su zadržana.\nMožete odštampati jedan primerak i možete preuzeti delove svake strane sa naše veb lokacije za ličnu upotrebu i možete skrenuti pažnju drugima u okviru vaše organizacije na sadržaj koji je postavljen na našoj veb lokaciji.\nNe smete menjati dokument niti digitalni primerak nijednog materijala koji ste odštampali ili preuzeli ni na koji način, i ne smete koristiti ilustracije, fotografije, video niti audio zapise niti grafičke prikaze odvojeno od teksta koji ih prati.\nNaš status (kao i identifikovanih koautora) kao autora sadržaja na našoj veb lokaciji mora se uvek odobriti.\nNe smete koristiti nijedan deo sadržaja sa naše veb lokacije u komercijalne svrhe bez dobijanja dozvole za tako nešto od naših izdavaoca dozvola.\nUkoliko odštampate, kopirate ili preuzmete bilo koji deo sa naše veb lokacije vršite povredu Uslova, i vaše pravo da koristite našu veb lokaciju odmah se ukida, i morate, u skladu sa našim zahtevom, vratiti ili uništiti svaku kopiju materijala koju ste napravili.\n11. Nemojte se oslanjati na informacije koje se nalaze na ovoj veb lokaciji\nSadržaj na našoj veb lokaciji je namenjen isključivo u svrhu opšte informisanosti. Nije namenjen da ima oblik saveta na koji se treba oslanjati. Morate dobiti profesionalni ili specijalistički savet pre preduzimanja ili odbijanja radnje na osnovu sadržaja koji se nalaze na našoj veb lokaciji.\nIako ulažemo razumne napore da ažuriramo informacije na našoj veb lokaciji, ne dajemo izjave, varante niti garancije, bilo da su iskazani ili se podrazumevaju, da je sadržaj na našoj veb lokaciji tačan, potpun ili ažuriran.\nNa našoj veb lokaciji obezbeđujemo sledeće interaktivne aplikacije za korišćenje registrovanim korisnicima, i sve druge interaktivne usluge koje možemo, s vremena na vreme uvoditi (zajednički: Aplikacija ili pojedinačno kako kontekst zahteva):\n• Praćenje kontejnera\n• Red vožnje plovila\n• Red vožnje vozova\n• Informacije o učinku\nlukeInformacije koje su vam date kao deo Aplikacije pružamo samo kao procenu. Korisnik Aplikacije potvrđuje i saglasan je da dok se informacije i usluge obezbeđuju u dobroj veri, neće biti data nijedna izjava niti garancija, bilo iskazana ili podrazumevana, nit bilo koja vrsta odgovornosti ili obaveze (u skladu sa stavom 14.1 u nastavku) niti ćemo je prihvatiti mi, niti jedan član naše Grupe, niti određeni službenik u našoj kompaniji ili unutar Grupe, zaposleni niti agent u pogledu tačnosti ili potpunosti ovih informacija koje su dostupne svakoj zainteresovanoj strani ili njenim savetnicima i svaka takva obaveza se izričito odbija.\nU svrhu ovog stava 11, Kompanija znači svako povezano društvo ili holding kompanija Kompanije i sva druga povezana društva, s vremena na vreme, holding kompanije Kompanije.\n12. Mi nismo odgovorni za veb lokacije sa kojima smo povezani\nTamo gde se na našoj veb lokaciji nalaze linkovi do drugih veb lokacija i resursa koje obezbeđuju treća lica, oni su Vam na raspolaganju samo u informativne svrhe. Takve linkove ne treba tumačiti kao odobrenje sa naše strane tih veb lokacija niti informacija koje tamo možete pronaći.\nNemamo kontrolu nad sadržajima na ovim sajtovima ili resursima.\n13. Ne odobravamo sadržaj koji korisnik pravi\nNaša veb lokacija može da obuhvati informacije i materijale koji unose drugi korisnici naše veb lokacije, uključujući oglasne table i prostore za razgovore. Ove informacije i materijale mi nismo verifikovali niti odobrili. Stavovi koje drugi korisnici izražavaju na našoj veb lokaciji ne izražavaju naše stavove niti vrednosti.\nUkoliko želite da se žalite na informacije ili materijale koje drugi korisnici postave, molimo vas da nas kontaktirate putem mejla info@dpworld.com.\n14. Naša odgovornost za gubitak ili štetu koju ste pretrpeli14.1 Bilo da ste fizičko lice ili pravno lice:\n• Mi ne isključujemo niti ograničavamo ni na koji način našu obavezu prema vama u slučajevima koji bi predstavljali povredu zakona. To obuhvata odgovornost za smrt ili ličnu povredu koju izazovemo namernom nepažnjom ili nepažnjom naših zaposlenih, agenata ili podugovarača kao i prevaru ili prevarnu radnju.\n14.2 Ukoliko ste poslovni korisnik:\n• Mi izuzimamo sve nametnute uslove, garancije, izjave ili druge uslove koji se mogu odnositi na našu veb lokaciju ili sadržaj na njoj. Mi nećemo biti odgovorni ni za kakav gubitak, štetu, bilo u ugovoru, deliktu (uključujući nemar), povredu zakonske obaveze, ili drugačije, čak iako je moguće predvideti, a koji proisteknu po ili u vezi sa:\nkorišćenjem, ili nemogućnošću korišćenja, naše veb lokacije; ili\nkorišćenjem ili oslanjanjem na bilo koji od sadržaja koji su objavljeni na našoj veb lokaciji.\n• Naročito, nećemo biti odgovorni za:\ngubitak profita, prodaju, poslovanje niti prihode;\ngubitak poslovnih prilika, gudvila ili reputacije;\nili svaki indirektni ili posledični gubitak ili štetu.\n14.3 Ukoliko ste fizičko lice:\n• Napominjemo da je naša veb lokacija obezbeđena samo za domaće korisnike i u privatne svrhe. Saglasni ste da ne koristite našu veb lokaciju ni u kakve komercijalne niti poslovne svrhe, i da nemamo nikakvu obavezu prema vama ni za kakav gubitak profita, poslovni gubitak, prekid poslovanja ili gubitak poslovne prilike.\n• Ukoliko digitalni sadržaj koji smo obezbedili ima nedostataka i kao takav ošteti uređaj ili digitalni sadržaj koji vam pripada a usled vašeg propusta da ga upotrebite uz razumnu pažnju i veštinu, mi ćemo ili popraviti nastalu štetu ili platiti nadoknadu. Međutim, nećemo biti odgovorni za štetu koju ste mogli da izbegnete prateći naše savete da primenite ažužiranje koje vam je ponuđeno bez nadoknade ili ukoliko ste vi izazvali štetu tako što niste ispravno pratili uputstva za instalaciju ili vaš sistem nije ispunio minimum zahteva koji savetujemo.\n15. Postavljanje sadržaja na našu veb lokaciju\nKadgod koristite svojstva koja vam omogućavaju da postavite sadržaj na našu veb lokaciju, ili da kontaktirate korisnike naše veb lokacij, morate se pridržavati standarda koji se odnose na sadržaj koji su definisani u našoj Politici prihvatljivog korišćenja.\nGarantujete da je svako takvo dodavanje u skladu sa ovim standardima, i da ćete biti odgovorni prema nama i izvršićete naknadu štete u slučaju svake povrede ove garancije. To znači da ćete biti odgovorni za svaki gubitak ili štetu koju smo pretrpeli kao posledica povrede garancije.\nSvaki sadržaj koji postavite na našu veb lokaciju neće se smatrati poverjivim niti vlasništvom. Vi zadržavate sva vlasnička prava nad svojim sadržajem, ali se od vas zahteva da nama i drugim korisnicima naše veb lokacije garantujete ograničenu dozvolu korišćenja, skladištenja i kopiranja tog sadržaja i distribuiranja i učinite ga dostupnim trećim licima. Prava koja nam dozvoljavate opisana su u Pravima koja nam dajete za korišćenje materijala koji postavljate.\nMi takođe imamo pravo da obelodanimo vaš identitet trećoj strani koja tvrdi da sadržaj koji ste postavili ili uneli na našu veb lokaciju sadrži povredu njihovih prava intelektualne svojine, ili prava na privatnost.\nMi imamo pravo da uklonimo svaki materijal koji postavite na našu veb lokaciju ukoliko, po našem mišljenju, vaša postavka nije u skladu sa standardima za sadržaj koji su definisani u našoj Politici prihvatljivog korišćenja.\nSamostalno se odgovorni za obezbeđivanje i podržavanje vašeg sadržaja.\n16. Prava koja nam dajete da koristimo materijal koji postavljate\nKada unesete ili postavite sadržaj na našoj veb lokaciji, garantujete nama i trećim licima i svim drugim korisnicima naše veb lokacije stalnu, širom sveta, neekskluzivnu, bez nadoknade prenosivu dozvolu za korišćenje, umnožavanje, distribuiranje, pripremanje ili izlaganje i izvođenje vašeg korisnički kreiranog sadržaja.\n17. Mi nismo odgovorni za viruse, a vi ih ne smete unositi\nMi ne garantujemo da će naša veb lokacija biti bezbedna ili oslobođena bagova ili virsa.\nVi ste odgovorni za konfigurisanje vaše informacione tehnologije, računarskih programa i platforme za pristupanje našoj veb lokaciji. Vi treba da korisitite sopstvene programe za zaštitu od virusa.\nNe smete zloupotrebiti našu veb lokaciju svesno unoseći viruse, trojanskog konja, wormove, logičke bombe i ostali materijal koji je zlonameran ili šteti tehnologiji. Ne smete pokušati neovlašćeni pristup našoj veb lokaciji, serveru na kome se nalazi naša veb lokacija niti svakom drugom serveru, računaru niti bazi podataka koji su povezani sa našom veb lokacijom. Ne smete napadati našu veb lokaciju preko napada radi onemogućavanja usluga ili distribuiranog napada radi onemogućavanja usluga. Prijavićemo svaku takvu povredu relevantnim organima za sprovođenje zakona i sarađivaćemo sa tim organima obelodanjivanjem vašeg identiteta. U slučaju takve povrede, vaše pravo da koristite našu veb lokaciju odmah prestaje.\n18. Pravila o povezivanju sa našom veb lokacijom\nMožete se povezati sa našom veb lokacijom pod uslovom da to učinite na fer način i u skladu sa zakonom i ne naškodite našoj reputaciji niti iskoristite tu prednost, i ni na koji način ne izmenite niti manipulišete informacijama koje su predstavljene na našoj veb lokaciji.\nZadržavamo pravo da povučemo dozvolu za povezivanje bez prethodnog obaveštenja.\nVeb lokacija koju povezujete mora da u svim aspektima poštuje standarde sadržaja koji su definisani u našoj Politici o prihvatljivom korišćenju.\nUkoliko želite da povežete ili na bilo koji drugi način koristite sadržaj na našoj veb lokaciji osim onako kako je gore definisano, kontaktirajte nas na info@dpworld.com.\n19. Koji se zakoni Ujedinjenih Arapskih Emirata odnose na sporove?\nUkoliko ste korisnik, napominjemo da se ovi Uslovi, njihov predmet i oblik, uređuju u skladu sa zakonom Ujedinjenih Arapskih Emirata. Vi i mi smo saglasni da će sudovi u Ujedinjenim Arapskim Emiratima imati isključivu sudsku nadležnost.\nUkoliko ste poslovni korisnik, ovi Uslovi, njihov predmet i oblik (kao i svaki spor van ugovora ili potraživanje) uređuju se u skladu sa zakonom Ujedinjenih Arapskih Emirata. Vi i mi smo saglasni da će sudovi u Ujedinjenim Arapskim Emiratima imati isključivu sudsku nadležnost.\n20. Naše trgovačke marke su registrovane\nDP World, GLOBE device i druge marke su trgovačke marke kompanije DP World i drugih kompanija unutar DP World Grupe i registrovane su u raznim zemljama. Nije Vam dozvoljeno da ih koristite bez odobrenja, osim ako nisu deo materijala koji koristite kao dozvoljen u skladu sa delom Kako možete koristiti materijal na našoj veb lokaciji.\nOva verzija politike je Verzija 5 od 9. jula 2018. godine.


EXPRES - Da li će evropski radnici morati da napuste Britaniju?\nLONDON - Posle odluke britanskih glasača na referendumu da njihova zemlja izađe iz Evropske unije, javile su se spekulacije da li će građani Unije koji žive i rade u Britaniji moći da ostanu u toj zemlji.\nČelnica kampanje za izlazak Britanije iz EU DŽizela Stjuart, koja je i sama migrant iz Nemačke, potvrdila je da lideri te kampanje nikad nisu govorili o deportaciji stranih radnika, piše "Miror".\nBritanski premijer Dejvid Kameron je danas komentarisao situaciju u kojoj se nalaze građani Velike Britanije koji žive u inostranstvu i rekao: "Želeo bih da umirim Britance koji žive u evropskim zemljama i državljane EU koji žive tu da za sada neće biti promena okolnosti u kojima oni žive".\n"Za sada neće biti promena u načinu na koji ljudi putuju, na koji izvozimo našu robu ili prodajemo naše usluge", istakao je Kameron.\nGradonačelnik Londona Sadik Kan je na Fejsbuku takođe istakao da su državljani EU koji žive u britanskoj prestonici "veoma dobrodošli".\nU postu koji je dosad lajkovalo 225.000 ljudi, Kan je napisao: "Želim da pošaljem jasnu poruku svakom evropskom državljanu koji živi u Londonu - ovde ste veoma dobrodošli."\n"U Londonu trenutno ima gotovo milion državljana EU i oni donose veliku korist našem gradu", istakao je Kan.\nMore in this category: « Javni dug Srbije zbog Bregzita uvećan za 228 miliona evra\tPortoriko u petak proglašava bankrot »


Manifestacija „Dan mladenaca “ održana u dvorištu Šop -Đokićeve kuće - TV 4S\nU organizaciji Turističke organizacije Leskovac u dvorištu Šop Đokićeve kuće, održana je manifestacija pod nazivom „Dan mladenaca 2019.“, posvećena prazniku Mladenci, koji proslavljaju mladi supružnici venčani prethodne godine.\nPrisutnima se obratio gradonačelnik Leskovca, dr Goran Cvetanović, koji je rekao da je u prethodnih pet godina oko 6000 ljudi sklopilo brak na teritoriji Leskovca. Takođe je istakao da je Leskovac postao bolje mesto za život svih građana, te da ga raduje podatak o velikom broju sklopljenih brakova.\n„Sve one koji danas slave ovaj praznik podsetiću na rečenicu Duška Radovića: „Budite ljubomorni, ne jedno na drugo, već na svoj brak. Čuvajte ga i branite od svih iskušenja, smatrajte ga dragocenim za svoju sudbinu i sreću.“ Uživajte u svim lepotama koje brak pruža i u svakoj kašičici meda koju vam nudi“, rekao je gradonačelnik Leskovca.\n„Srpska pravoslavna crkva obeležava praznik Mladenci u pomen na stradanje Svetih četrdeset mučenika Sevastijskih. Svi ovi mučenici bili su mladići, te je narod taj dan uzeo kao praznik na koji mladi supružnici u domu primaju goste“, rekao je protojerej Dejan Stanković.\nDirektor TOL-a Nebojša Kocić zahvalio je gradonačelniku na svakoj podršci i pomoći koju pruža Turističkoj organizaciji Leskovac, a zatim je podelio zahvalnice svima koji su učestvovali u realizaciji današnje manifestacije. Zahvalnicu je, pored ostalih, dobio i gradonačelnik Leskovca dr Goran Cvetanović.\nKocić je zatim je uručio zahvalnice gradonačelniku Leskovca Goranu Cvetanoviu i svima koji su učestvovali u realizaciji današnje manifestacije.\nOkupljeni građani mogli su da uživaju u bogatom programu koji je ovim povodom pripremila Turistička organizacija Leskovac.Održana je modna revija venčanica salona „Lira“, manifestaciju su ulepšali i nastupi plesnih škola, kvarteta „Leđero“, dok je Kulturno-umetničko društvo Lemind prikazalo stari leskovački običaj Češljanku.\nU Narodnom muzeju otvorena izložba „Hodhodi“


Kraj sezone u ABA ligi je gotovo izvestan | N1 Srbija\nKraj sezone u ABA ligi je gotovo izvestan\n26.05.2020. |13.20 |\nU sredu 27. maja će se održati Skupština ABA lige, a očekuje se da čelnici regionalnog takmičenja proglase kraj.\nEvroliga je donela odluku. Takmičenje je prekinuto, sve ekipe koje su učestvovale u elitnom takmičenju u sezoni koju je okončao koronavirus, ostaju u eliti, dok su mesto u Evrokupu obezbedile ekipe koje su stigle do četvrtfinala.\nUgled regiona u Evroligi braniće Crvene zvezda, dok je mesto u Evrokupu zagarantovano za Partizan.\nU sredu 27. maja će se održati Skupština ABA lige, a odluka koju su doneli čelnici Evrolige, znatno će olakšati posao zvaničnicima regionalnog takmičenja.\nĐordijevo pismo navijačima: Najteže pismo ikada...\nSezona u Evroligi i Evrokupu otkazana!\nViša sila je viša sila. To je uglavnom izjava koju smo dobijali u razgovoru sa gotovo svim čelnicima klubova iz regiona. Pandemija je zaustavila borbu na parketu, a jasno je da kada se odluke donese za stolom, a ne na terenu, uvek ima nezadovoljnih tako je posle odluke Evrolige, a tako će biti i posle odluke ABA lige, mada će broj nezadovoljnih verovatno biti manji.\nNaime, Zvezda je sigurna u Evroligi, Partizan u Evrokupu. Na osnovu informacija koje smo dobili od čelnika ABA lige, a koje se baziraju na informacijama iz Evrolige, region će uz Partizan, dobiti gotovo sigurno još tri mesta u Evrokupu, pa će Budućnost, Mornar i Cedevita Olimpija igrati u drugom po rangu evropskom takmičenju.\nPredsednik ABA lige, Domagoj Čavlović, naglasio je da je ovakav epilog realan i objektivan, te da će se regionalno takmičenje do poslednjeg atoma snage boriti da četiri ekipe igraju Evrokup.\nSamim tim, uz jasno izražen stav klubova da nema ispadanja iz elitnog takmičenja, nameće se zaključak da će sezona biti okončana jer je isuviše veliki rizik, jer je na kraju krajeva nepotrebno, a objektivno i nerealno nastavljati takmičenje posle dva meseca pauze, u situaciji kada su igrači miljama daleko od takmičarke forme, a uz to mnogima su ugovori i istekli. Pored toga, potrebno je vratititi i Amerkance u region, a sve su to faktori koji će posle odluke Evrolige uticati da se ABA liga završi.\nDa li će biti proglašen šampion ili ne, to u ovoj situaciji zaista nije bitno.\nVećina klubova je na radnom sastanku koji je održan pre nešto više od dvadeset dana, zauzelo stav da nema ispadanja iz elitnog društva, a da isto treba proširiti sa još dva kluba. Ako je gotovo izvesno, da se ABA liga neće završiti na parketu, onda je isto tako teško poverovati da će biti doigravanja za plasman u ellitno društvo.\nMnogo realnija opcija je da Borac iz Čačka i Split, na osnovu plasmana iz ligaškog dela takmičenja izbore mesto u ABA ligu. Kratkih rukava bi ostali MZT i Sutjeska, ali rekli smo da uvek mora da bude nezadovoljnih klubova kada se odluke donose sa zelenim stolom, a ne na parketu.\nU svakom slučaju, ostaje nam da sačekamo sredu kada će biti donete i definitivne odluke u vezi sa ABA ligom, iznenađenja su naravno moguća, jer svaki klub ima pravo glasa, pa odlučuje većina, ali je zaista teško poverovati da bi bilo kakvo drugo rešenje osim navedenih moglo da se donese.\nEK: Partizan u trećem šeširu, Budućnost u drugom 06.07.2020.\nIvanović posle Barse: Realnost je lepša od sna 01.07.2020.\nNije mi jasno nije se igralo dva.meseca igraci nisu u formi a igraci iz SAD nece da se vrate da odigraju do kraju.Pa kako fudbaleri nastavljaju, dali su oni spremni, verovatno, a sto se tice stranih kosarkasa treba doneti odluku pi kojoj nijedan kosarkas koji se ne odazove pozivu iducu sezonu nemoze da igra u Evropi.Tacka\nMene zanima kada ce partizan vratiti novac od ulaznica za utakmicu sa uniksom.molim n1 da postave to pitanje ostojicu..stvarno nije u redu to sto rade\nVise nije ni bitno...


Ova odluka je donesena većinski, sa 20 glasova “za”, jedan je bio protiv, a četvorica su bila suzdržana, prenosi Srpskainfo.\nJoš uvek nije odlučeno na šta će biti potrošeno 300.000 KM koje su planirane za organizaciju dočeka. Ova odluka bi trebalo da bude donesena na sledećoj sednici Gradskog vijeća.\nKako je dogovoreno, grad će u saradnji sa turističkom zajednicom Kantona Sarajevo učestvovati u kreiranju događaja koji će oživeti novogodišnji duh.\nKršenje mera tokom praznika pretnja širenju korone: "Ne smemo da dozvolimo da zbog pet dana slavlja UNIŠTIMO ČITAVO LETO"\nIz Kriznog štaba Ministarstva zdravstva Kantona Sarajevo su za Klix rekli da su oni dali svoje jasne smernice za organizovanje ovakvog događaja u vreme epidemije, ali da nisu davali nikakve preporuke o neodržavanju praznika.\nSrpska Nova Godina Milankovic kalendar\nPRIPREME ZA NAJLUĐU NOĆ Poznato ko će pevati u Banjaluci na dočeku Nove godine


Otvorena komunikacija | Otvoreni univerzitet\nUniverzitet otvoren za raspravu\nLjudi na projektu\nOtvorena komunikacija je akademska debatna mreža koja se bavi unapređenjem kulture dijaloga i razvojem argumentovanog, kritičkog mišljenja. Osnovana je 1997. godine od strane studenata i profesora Univerziteta u Beogradu po ugledu na debatne klubove prestižnih evropskih univerzitetskih centara i trenutno ima više od sto aktivnih članova. Njene obrazovne programe iz oblasti debate, komunikacije, kritičkog razmišljanja, argumentacije, studije slučaja i javnog nastupa do sada je završilo oko 1.500 studenata.\nOd svog osnivanja do danas, Otvorena komunikacija sprovodi debatne programe kroz debatne klubove na fakultetima. Trenutno postoje klubovi na Pravnom fakultetu, Fakultetu političkih nauka, Ekonomskom fakultetu, Fakultetu organizacionih nauka, Filološkom fakultetu, Filozofskom fakultetu, Fizičkom fakultetu i Prirodno-matematičkom fakultetu Univerziteta u Beogradu, kao i na Univerzitetu Singidunum, Megatrend univerzitetu i Visokoj školi za ekonomiju i preduzetništvo. Studenti koji uspešno završe osnovni program, koji traje dva semestra, posle nastavljaju svoje usavršavanje na srednjem i naprednom debatnom kursu. Takođe, redovno se odvija i srednjoškolski debatni program u Matematičkoj gimnaziji i Trećoj beogradskoj gimnaziji, a u planu je otvaranje klubova u još tri srednje škole početkom 2013. godine, kao i akreditovanje programa za edukaciju profesora srednjih škola krajem 2013. godine. Otvorena komunikacija je učestvovala kao partnerska organizacija na različitim obrazovnim programima koji su osnaživali mlade da postanu aktivni članovi društva, a trenutno je nosilac projekata “Otvoreni univerzitet” – koji ima za cilj organizovanje stručnih rasprava na fakultetima, i projekta “Demolizam” – koji se bavi dekonstrukcijom demagoških izjava političara i ukazivanjem na logičke greške koje prave.\nPosebno mesto među redovnim projektima Otvorene komunikacije zauzimaju Belgrade Open – međunarodni debatni turnir, koji svake godine okuplja oko 150 učesnika iz celog sveta i predstavlja najveći debatni turnir u kontinentalnoj Evropi, kao i Serbia Summer Debate Camp, sedam dana intezivnog treninga iz debatnih veština koji okuplja najbolje debatere iz Srbije, regiona, ali i Evropske unije i Sjedinjenih Američkih Država.\nOtvorena komunikacija je priznati član Međunarodne debatne asocijacije – International Debate Education Association (IDEA) i član Evropskog univerzitetskog debatnog saveta – European Universities Debating Council.\nPrimarni ciljevi i aktivnosti naše organizacije su:\nRazvoj kritičkog i argumentovanog mišljenja kod mladih kroz učešće u debatnim klubovima na fakultetima i srednjim školama;\nOrganizovanje debatnih seminara, turnira i akademija;\nOrganizovanje stručnih predavanja, okruglih stolova i javnih rasprava;\nPromovisanje debate kao oblika tolerantne, argumentovane i otvorene komunikacije i kao moćnog alata za građanske inicijative i delovanja;\nInstitucionalizacija debate u okviru obrazovnog sistema;\nZahvaljujući prethodnom iskustvu u organizaciji međunarodnih debatnih takmičenja i posvećenosti razvoju debate kroz obrazovne programe, Evropski univerzitetski debatni savet je avgusta 2011. godine jednoglasno podržao kandidaturu Otvorene komunikacije za organizaciju najvećeg studentskog takmičenja akademskog karaktera u Evropi – Evropskog univerzitetskog debatnog prvenstva 2012. godine. Prvenstvo je organizovano uz podršku Univerziteta u Beogradu i okupilo je 650 najboljih debatera iz cele Evrope koji su sedam dana sučeljavali argumente na najaktuelnije društvene, ekonomske i političke teme i time Beograd učinili akademskim centrom Evrope. Takođe, zahvaljujući trenerima i debaterima iz Otvorene komunikacije i brojnim uspesima koji su postizali na međunarodnim takmičenjima, uključujući dva finala na svetskim prvenstvima u Bocvani 2011. i na Filipinima 2012. godine u kategoriji engleski kao strani jezik, Univerzitet u Beogradu se trenutno nalazi na 57. mestu Svetske univerzitetske rang liste.\nJavna tribina – Spoljna politika Srbije\nUvodna reč – Kultura u Srbiji\nKonkursi – Spoljna politika Srbije i Kultura u Srbiji\nUvodna reč – Spoljna politika Srbije\nSandra Stojanović – Od devet do pet (VIDEO)\nanđelka mihajlov (1)\njavna tribina (6)\nnevena petrušić (2)\nreč eksperta (3)\nspoljna politika (3)\ntema meseca (7)\nuvodna reč (4)\nženska prava (2)\nanđelka mihajlov decembar diplomatija društvo ekologija ekonomija feminizam Internet izbori izbori 2014 izveštaj javna tribina kampanja konkurs kultura liberalizacija ljubav ljudska prava marketing mediji nasilje nasilna deca nevena petrušić obrazovanje otpad parlament partije partnerske veze pojedinac politika političke partije političke stranke porodica poverenica prava predizborna kampanja prevencija rad ravnopravnost reciklaža reč eksperta reč eskperta sindikati spoljna politika sport Srbija sredina svest tema meseca tranzicija tribina tržište umetnost uvodna reč video vršnjačko nasilje zapošljavanje zaštita zoran stojiljković škola žene ženska prava život životna sredina


Naslovna » Izlasci » Festivali » 56. Beogradski novogodišnji festival od 16. do 30. decembra\nAh Neša 12. decembar 2016. Festivali Postavite komentar\nTradicionalno pretpraznično slavlje i zabava, 56. po redu, koje je u novom ruhu i formatu prošle godine okupio oko 100 hiljada ljudi, pruža priliku da Beograđani i njihovi gosti novogodišnje praznike dočekaju u igri, zabavi, provodu, ali i učenju, druženju i prazničnoj kupovini.\nOvakve manifestacije su i snažan turistički magnet za ljude željne opuštanja, pozitivnih vrednosti i atmosfere neopterećene svakodnevnim životom, kojima Beograd obiluje i kojima se ponosi.\nKao deo manifestacije Beogradska zima, koju organizuju Grad Beograd, Beogradski sajam, Turistička organizacija Beograda, Dečji kulturni centar i Centar beogradskih festivala (CEBEF), Beogradski novogodišnji festival simbolizuje, na poučan i zabavan način istovremeno, sve ono što je tokom protekle godine bilo uspešno i obećavajuće i što već sledeće treba da bude još bolje i u duhu još većeg optimizma.\nU velelepnoj hali 2 svakodnevno će se održavati besplatni programi za decu. Radi se o čak 39 planiranih programa, među kojima su pozorišne predstave za decu gradskih dečjih pozorišta, potom muzičko-scenski programi sa novogodišnjim predstavom, ili gala novogodišnji programi sa nastupima glumaca, voditelja, pevača, horova, orkestara i baleta.\nNajmlađe očekuju i dva ekskluzivna programa sa poznatim glumcima i pevačima, učesnicima festivala Dečje beogradsko proleće 2016. u organizaciji Dečjeg kulturnog centra Beograda. Obilje dečjih sadržaja oplemeniće i mnogobrojni poznati dečji ljubimci, a mnogo ranije svoje učešće najavili su Leontina, Minja Subota, Boda Ninković, Peđolino, Bojana Stamenov, Sergej Ćetković, Jelena Tomašević i drugi.\nU hali 2 svoje utočište naći će i gejmeri, i mlađi i stariji, oni kojima je u srcu gejming kultura, koji ne mogu bez popularnih igara, onlajn i e-gejminga, bord i kard gejminga, a nisu daleko ni od sreće da se suoče sa poznatim „gejmplej jutjuberima“ ili drugim tinejdž zvezdama pop kulture. U danima koji slede program u ovom velikom prostoru biće i dodatno oplemenjivan različitim zabavnim i edukativnim sadržajima.\nPo već višedecenijskoj tradiciji, monumentalna hala 1 Beogradskog sajma biće mesto kojim će zagospodariti Zabavni park, koji u ponudi ima vrteške, ringišpile, igraonice i „druga čuda“. Kao i svake godine, od ove „teritorije“ novogodišnjeg festivala očekuje se da posetiocima ponudi bar neko iznenađenje, neko od najnovijih čuda u ovoj vrsti zabave, koje i najodvažnije ostavlja u nedoumici.\nSpektakularni uvod u ovogodišnji Beogradski novogodišnji festival biće jubilarni, 10. Festival nauke, koji se održava od 15. do 18. decembra, u halama 3, 3A i 11 Beogradskog sajma.\nOvaj već legendarni promoter nauke, naučnih istraživanja i otkrića nastaviće da, pod sloganom „Čista desetka“, naučne tajne i lavirinte „raspetljava“, tumači i demistifikuje i mladim generacijama čini shvatljivim i dostupnim. Ovaj Festival, koji je svojim kompetencijama, nivoom, ozbiljnošću ali i šarmom postao čuven i van granica svoje zemlje, daće i Novogodišnjem festivalu neizreciv sjaj sačinjen od obrazovanja i zabave, od učenja i igre. Svemu tome posetioci će smisao pronaći u brojnim dešavanja u okvirima nekoliko interaktivnih postavki.\nNovogodišnji pokloni i drugi prodajni sadržaji\nNe treba zaboraviti da ovakva događanja ne idu bez raskošne ponude ne samo novogodišnjih poklona nego i najrazličitije druge robe široke potrošnje, po prazničnim cenama, svakako. Tako će u halama 1 i 2 biti smešteni i nezaobilazni prodajni sadržaji – od prehrane i robe široke potrošnje do računara i bele tehnike.\nZa svakog ponešto, a od Beogradskog sajma i Beogradskog novogodišnjeg festivala – sve za sve.\nKonačno, poznati Atrijum Beogradskog sajma ni ove godine neće biti bez odličnog sadržaja, koji će ovog puta poneti naziv – Zelena oaza. Na tom prostoru će Beogradski hipodrom organizovati zabavne i poučne igre i performanse, tokom kojih će i mladi i stariji biti u prilici da se druže sa konjima i uživaju u njihovoj lepoti i vrlinama.\nKompanija Srbijašume će se potruditi da taj prostor uredi kako bi bio što lepši i sličniji poželjnoj prirodnoj okolini za ove plemenite životinje, ali i za posetioce.\nRadno vreme Beogradskog novogodišnje festivala biće od 11.00 do 20.00. Ulaz na sve sadržaje je besplatan. Parking se plaća 150 RSD za ceo dan. (danubeogradu.rs)\nTagovibeogradski novogodišnji festival beogradski sajam festivali izlasci nova godina za dž\nPrethodni SC: „Grk Zorba“ Srpskog narodnog pozorišta\nSledeći U bioskopima: Santa Maria della Salute


21 Jan 2018 - 18:42 Domaće tržište Link\nNa nedavno organizovanoj promociji za novinare koja se odvijala u Portorožu, imali smo prilike da se upoznamo sa najnovijim Hyundai modelom Kona.\nUtisci iz prve ruke su više nego pozitivni. Kona je jedan dopadljiv krosover koji pre svega dominira atraktivnim dizajnom. Hyundai Kona je model koji je u potpunosti "razbio" kliše dizajna u SUV segmentu. Osim dobrog izgleda izdvaja se funkcionalnim enterijerom, kvalitetnim materijalima i komforom koji je uglavnom ograničen na urbanu eksploataciju.\nKona dolazi sa bogatom ponudom opreme i sa dva odnosno tri agregata. Kada je reč o benzincima, udarnu pesnicu predstavlja 1,6-litarski turbo koji razvija 177 ks uz 265 Nm obrtnog momenta. Uparen sa sedmostepenim automatskim menjačem sa dvostrukim kvačilom, ovaj agregat do 100 km/h stiže za 7,7 sekundi, a maksimalna brzina iznosi 210 km/h. Za razliku od konkurencije, Kona 1.6 stiže opciono i sa permanentnim pogonom na sve točkove.\nOsim ovog modela na našem tržištu će biti dostupan i trocilindarski benzinac sa turbinom zapremine jednog litra, koji isporučuje 120 konjskih snaga, a prenos na točkove vrši se putem šestostepenog manuelnog menjača. Hyundai je potvrdio da će u Evropi biti ponuđen i 1,6-litarski turbo dizelaš koji stiže krajem godine. Sve u svemu, Kona je automobil koji budi emocije i skreće pažnju širokog auditorijuma.\nŠto se cenovne politike tiče, Kona "teoretski" stratuje sa 14.500 evra, dok će većina 1.0 litarskih modela gravitirati oko cifre od 16.000 evra. Snažniji 1.6 model na tržište stiže po stratnoj ceni od 17.000 sa do 24.000 evra.\nKao što se na fotografijama može videti, stotine Kona su spremne u Luci Kopar da zapljusnu Evropu. Na naše tržište stiže polovinom februara.\nVeć narednog vikenda mnogo opširnije u našoj TV emisiji na PrvaTV i u testu koji sledi na VG portalu.


Kriza u Agrokoru nije potrebna regionu Zapadnog Balkana | Kamatica\nPočetna > vest > Kriza u Agrokoru nije potrebna regionu Zapadnog Balkana\nKriza u Agrokoru nije potrebna regionu Zapadnog Balkana\nTekst objavljen: 13.04.2017 10:50\nLONDON, 13. aprila (Tanjug) - Agrokorovo preuzimanje Merkatora 2013. godine trebalo je da omogući stvaranje jednog od najvećih koncerna tog tipa u centralnoj i istočnoj Evropi i da pomogne obnavljanju veza u bivšoj Jugoslaviji, ali su efekti te akvizicije bili upravo suprotni i gurnuli hrvatsku grupaciju preko litice, piše Fajnenšel tajms.\nAgrokor je, navodi FT, za vreme svog širenja napravio preko 3,5 milijardi evra duga prema kreditorima i 2,2 milijarde evra duga prema dobavljačima, što znači da je dug šest puta veći od ukupne vrednosti Agrokorovog kapitala, prema podacima iz septembra 2016. godine.\n"U ovom trenutku, poverenik kog je imenovala hrvatska vlada pregovara sa bankama i poveriocima o injekciji likvidnosti u iznosu od nekoliko miliona evra koja bi kompaniju trebalo da zadrži na površini i da spreči da potone", dodaje se u tekstu.\nIvicu Todorića, vlasnika 95 posto akcija kompanije, Fajnenšel tajms je nazvao balkanskim oligarhom, koji je prošle nedelje kontrolu poslovanja prepustio Republici Hrvatskoj. Britanski list spominje i "Lex Agrokor", zakon koji sistemski važnim kompanijama pruža zaštitu od bankrota.\n"Problemi grupacije vrlo su važni. Agrokor zapošljava 60.000 ljudi u Hrvatskoj, Sloveniji, Srbiji, Bosni i Hercegovini i Mađarskoj, a održava i veliki broj radnih mesta kod dobavljača. Godišnji prihodi iznose 6,5 milijardi evra i čine 15 posto hrvatskog BDP-a", piše FT, i dodaje izjavu hrvatskog ministra finansija kako bi Agrokorove muke mogle umanjiti ovogodišnji ekonomski rast Hrvatske.\nU tekstu se kao glavni kreditori Agrokora navode Sberbank i VTB iz Rusije, kao i lokalne filijale austrijskih Erste Grupe i Rajfajzen banke i italijanskih banaka Unikredit i Intesa Sanpaolo.\nFT prenosi da su ljudi upoznati sa situacijom kazali da su problemi Agrokora posledica neprimerenog i lošeg upravljanja troškovima, kao i preteranim širenjem.\n"Akvizicija Merkatora posebno je čudna, jer Agrokor prema ugovoru nije mogao finansijski i operativno da integriše Merkator pre nego što je nivo duga smanjen na dogovorene nivoe. Pored toga, Agrokor je propustio priliku za refinansiranje 2014. godine", piše u članku.\nU januaru su stvari počele iznenadujuće brzo da se odvijaju, jer je Agrokor objavio da je refinansiranje otkazano pošto nije mogao da dobije razumne uslove za zaduživanje.\n"Za Zapadni Balkan, koji je preživeo teška vremena nakon pada komunizma, kriza Agrokora je još jedan problem koji regionu u ovom trenutku nije potreban", zaključuje se u članku FT-a.


Ko će se osladiti - Privatizacija vojvođanskih šećerana - Nedeljnik Vreme\n6. 11. 2002. / 20.42\n"Šećerna groznica" trese Vojvodinu još od 28. juna ove godine, kada je Agencija za privatizaciju Srbije raspisala međunarodni tender za prodaju šećerana u Crvenki, Kovačici, Baču, Žablju i Pećincima, najavila dozvolu prodaje strancima šećerana u Senti i Novoj Crnji i aukcijsku privatizaciju šećerana u Sremskoj Mitrovici i Kovinu. Ovaj tender u suštini je rezultat još prošlogodišnje odluke Komisije Evropske unije da pripomogne balkanske zemlje omogućavanjem bescarinskog uvoza šećera od repe u narednih pet godina, što, pojednostavljeno, za našu industriju šećera znači da šećer koji se kod nas prodaje za oko 300 eura po toni (a "cena koštanja" proizvodnje mu je dakako mnogo niža) u narednih pet godina mogu po Evropi prodavati po ceni koja se kreće između 590 i 610 eura po toni.\nEvropska galantna dozvola da balkanske šećerane na kontingentiranim količinama mogu ostvarivati profit od najmanje 100 odsto posebno je atraktivna za našu industriju, jer se na srpskom tržištu godišnje prosečno troši oko 220.000 tona konzumnog šećera, a proizvodni kapaciteti teorijski godišnje mogu da daju čak oko 750.000 tona šećera od repe. Istina, posle 1985. godine, kada je proizvedeno 650.000 tona, proizvodnja se ustalila na nivo između 100.000 i 150.000 tona\n"JEDAN DOLAR": Ipak, zbog instalisanih kapaciteta, odjednom, devet vojvođanskih šećerana (u Srbiji ih je što živih, što mrtvih ukupno 15), koje imaju (ili mogu imati) sirovinsku bazu, dobilo je "lepu perspektivu", bar u narednih pet godina. Praktično je cela operacija uslovljena njihovom privatizacijom, gotovo formalno – po preporuci Svetske banke.\nDa bi privatizacija vojvođanskih šećerana politički "proklizila" bez gunđanja autonomističkih stranaka, bukvalno dan pre raspisivanja tendera u Skupštini Vojvodine je, na mig iz Đinđićevog kabineta, znanično usvojena inicijativa da se od Skupštine Srbije zamoli izmena zakona o privatizaciji – tako da se učešće Pokrajine u prihodima od privatizacije firmi na njenoj teritoriji poveća sa pet na 50 odsto. Ta zamolnica čeka "stabilizaciju" srpskog parlamenta, ali je sama "zaslađena privatizacija" već daleko odmakla i već podigla veliku prašinu. No, stiče se utisak da Čanak, Isakov, Kasa i ostali vojvođanski lideri zasad poštuju "dogovor" i od privatizacije šećerana ne prave političko pitanje (kao što je to bilo kod prodaje Beočinske cementare), ali se na udaru nedovoljno obaveštene vojvođanske javnosti našao pre svega Miodrag Kostić, vlasnik novosadskog MK Komerca, firme koja se na tenderu dokopala čak tri šećerane, za po tri eura za svaku (Bač, Kovačica i Pećinci). Istina, čuje se da će država osim spomenutih devet eura za tri šećerane dobiti odmah još oko 1,5 milion eura, pošto je novi vlasnik velikodušno pristao da izmiri neke obaveze šećerana prema državi pre roka dospeća – a smirio je i lokalna opštinska rukovodstva, koja će navodno dobiti po 75.000 eura da unaprede opštinsku infrastrukturu.\nOvde je reč, naravno, o modelu privatizacije "za jedan dolar", pošto je Kostić za spomenute tri šećerane obećao ukupna ulaganja u opremu od oko 20,5 miliona evra i u socijalni program svake fabrike još po 2,1 miliona eura. Još najmanje 25 miliona eura su navodno teški dugovi te tri šećerane, ali je Kostić (2. novembra) izrazio nadu da će kod banaka poverilaca uspeti da ih povoljno reprogramira. Bez obzira na to što "privatizacioni argumenti" ovog uspešnog čoveka (doskora direktora Demokratske stranke) ne odudaraju od iskustva poznatog u ekonomskoj teoriji i praksi – njegova plodonosna operacija sa Agencijom za privatizaciju izazvala je mnogo ogovaranja u privrednim krugovima – najpre zbog toga što je tri šećerane dobio bez konkurencije i što je za ceo posao očigledno glatko dobio kredite, pre svega domaćih banaka.\nSLUČAJ CRVENKE: Najmanje gužve izazvala je aukcijska prodaja šećerana u Senti i Novoj Crnji koje je kupila italijanska kompanija SFIR (iz Romanjole). Ona je za nešto više od 58 odsto kapitala šećerane u Senti platila 3,8 miliona eura, a za 100 odsto vlasništva šećerane u Crnji 192 miliona dinara (dakle, oko 3,15 miliona eura). Italijani naravno nisu naročito oduševljeni činjenicom da su praktično platili mnogo višu cenu od one koju će platiti MK Komerc, jer to što (zbog načina prodaje) nisu bili prinuđeni da "napismeno" obećaju investicije i socijalni program nikako ne znači da u te šećerane (a ona u Crnji je u veoma lošem stanju) neće investirati, kao i da neće morati pristojno da plate radnike.\nNajveću pažnju javnosti izazvao je tender za prodaju najstarije (a mnogi kažu i najbolje i najvrednije) vojvođanske šećerane – one u Crvenki. Za tu šećeranu HSI (Helenik Sugar Industri) iz Grčke ponudio je dva miliona eura, najavio investicije od 7,8 miliona eura u narednih pet godina, a za socijalni program obećao 2,2 miliona eura, uz određeno povećanje plata i deobu tri stana godišnje. Ova firma je, inače, za preuzimanje šećerane u Žablju već angažovala ili obećala ukupno oko 9,5 miliona eura (što cene što obećanih ulaganja u opremu i radnu snagu).\nZa taj novac, uz vlasništvo nad 70 odsto kapitala šećerane u Crvenki idu i zalihe robe navodno vredne 23,3 miliona eura, ali i dug prema dobavljačima od 13,9 miliona eura i otplata kratkoročnih kredita od 2,7 miliona eura. Sve u svemu, direktor ove šećerane Aleksandar Radulović, koji je pokrenuo "otpor" ovakvoj privatizaciji, izjavio je da će Grci već posle prve godine od starta posla pokriti sve dosadašnje i sve buduće troškove na koje su se obavezali i još biti "u plusu" za oko pet miliona eura. Zanimljivo, u polemiku oko ovog interesantnog posla kao "advokat" kupca nije se pojavio niko iz Deloitte & Toucha, konsultanstske kuće kupca, niti su se oglasili menadžeri HSI-ja, koji su za obavljanje kupoprodajne operacije u poslednji čas (15. oktobra) u Solunu registrovali kompaniju Balkan Sugar S.A – već je na branik ove privatizacije morao da stane sam ministar Aleksandar Vlahović. Naime, Vlahović je ocenio nevažnim tridesetak primedbi o "nepravilnostima" privatizacije šećerane u Crvenki (na 15 gusto kucanih strana), ali je priznao jednu – da novoosnovana solunska firma-ćerka Helenik šugera ne može biti kupac, već to mora biti sama kompanija koja je i učestvovala na tenderu. Da li će Grci prihvatiti ovu "promenu" još se ne zna.\nU trenutku kada ovaj tekst ide u štampu bilans polemike između direktora šećerane i ministra za privatizaciju ukratko se može opisati samo figurom da je Vlahović dobro igrao i, po ličnom osećanju, u suštini pobedio, ali je ipak priznao (privremeni) poraz, a da je Radulović izgubio, ali je postigao ono što je naumio – tender je pred propašću.